Γκάτγουικ: 110.000 «εγκλωβισμένοι» στο αεροδρόμιο-Ελληνίδα μιλά στο ethnos.gr | Έθνος\nΓκάτγουικ: 110.000 «εγκλωβισμένοι» στο αεροδρόμιο-Ελληνίδα μιλά στο ethnos.gr\nΕΛΛΑΔΑ 20.12.2018 21:06\nΤελευταία Ενημέρωση 20.12.2018 23:55\nΤο θρίλερ στο αεροδρόμιο συνεχίζεται με ακυρώσεις πτήσεων. Όπως λέει στο ethnos.gr η 30χρονη, κανείς υπεύθυνος δεν την ειδοποίησε\nΤο διεθνές αεροδρόμιο του Γκάτγουικ-που είναι το δεύτερο μεγαλύτερο στη Μεγάλη Βρετανία-παραμένει κλειστό από το βράδυ της Τετάρτης, 19 Δεκεμβρίου, όταν εντοπίστηκαν δύο μη επανδρωμένα αεροσκάφη να πετούν στην περιοχή. Σύμφωνα με την αστυνομία του Σάσσεξ, πάντως, το περιστατικό δεν φαίνεται να σχετίζεται με τρομοκρατία.\nΣτο αεροδρόμιο επικρατεί χάος. Τουλάχιστον 110.000 επιβάτες περιμένουν να αναχωρήσουν ή να φτάσουν στο αεροδρόμιο της Βρετανίας λίγες ημέρες πριν από τις γιορτές των Χριστουγέννων. Ανάμεσά τους και μία Ελληνίδα, η 30χρονη Ηρώ Φουρναρίδου, η οποία μένει στο Λονδίνο τα τελευταία επτά χρόνια. Η δασκάλα Δημοτικού, όπως λέει αποκλειστικά στο ethnos.gr, είχε κλείσει εισιτήριο για να ταξιδέψει στις 20 Δεκεμβρίου από το Γκάτγουικ για τη Βιέννη, όμως η πτήση της δεν πραγματοποιήθηκε ποτέ.\n«Κανείς δεν με ενημέρωσε ότι δεν θα γίνουν οι πτήσεις. Πετούσα στις 14:10 με την British Airways αλλά ποτέ η αεροπορική δεν με ειδοποίησε για να ξέρω ότι η πτήση μου δεν θα γίνει. Στις 11:00 εγώ μόνη μου και ενώ έφτανα στο αεροδρόμιο, ενημερώθηκα μέσω της εφαρμογής του Google ότι η πτήση μου θα έχει καθυστέρηση περίπου τριών ωρών», λέει η ίδια. Και συνεχίζει: «Αφού είχα φτάσει στο αεροδρόμιο και περίμενα με χιλιάδες άτομα να περιμένουν, επίσης, έλαβα ένα μήνυμα από την αεροπορική αν με ενδιαφέρει να πετάξω από το Χίθροου στις 21 Δεκεμβρίου».\nΌπως περιγράφει η 30χρονη δασκάλα Δημοτικού, «στο αεροδρόμιο γινόταν χαμός. Ήταν χιλιάδες άνθρωποι στον γκισέ. Κοιμούνταν στις σκάλες. Είχαν κλείσει οι αναχωρήσεις. Δεν μπορούσες να μπεις στο χώρο των αναχωρήσεων. Όλοι έμεναν στην είσοδο του αεροδρομίου». Με το πέρας των ωρών και αφού ενημερώθηκε τελικά ότι η πτήση της δεν θα πραγματοποιηθεί, η ίδια αποφάσισε να φύγει από το αεροδρόμιο με το τρένο που μεταφέρει τους πολίτες στο Λονδίνο. «Επειδή όλοι ήταν απογοητευμένοι γι' αυτό που συνέβη, στα τρένα οι μετακινήσεις ήταν δωρεάν. Σου έλεγαν μόνο να δείξεις το εισιτήριο για την πτήση σου για να μπορέσεις να επιβιβαστείς δωρεάν».\nΣτο αεροδρόμιο ήταν και άλλοι Έλληνες που ήθελαν να φτάσουν τόσο στην Αθήνα όσο και σε άλλες ευρωπαϊκές πόλεις. Μόνο που δεν τα κατάφεραν και μένει να διαπιστωθεί πότε θα ανοίξει το δεύτερο μεγαλύτερο αεροδρόμιο της Βρετανίας.\nΜάχη με τον χρόνο για να λύσουν το πρόβλημα\nΟι Αρχές δίνουν μάχη με τον χρόνο για να εντοπίσουν τους υπεύθυνους. «Κάθε φορά που νομίζουμε ότι πλησιάζουμε τον χειριστή, το μη επανδρωμένο drone εξαφανίζεται. Όταν σκεφτόμαστε να ξανανοίξουμε το αεροδρόμιο, εμφανίζεται και πάλι», εξήγησε ο Τζάστιν Μπάρτενσο, ένας υπεύθυνος της τοπικής αστυνομίας.\nΤο αεροδρόμιο κάλεσε όσους επρόκειτο να ταξιδέψουν, να επικοινωνούν προηγουμένως με τις αεροπορικές εταιρείες για να επιβεβαιώνουν την πτήση τους. Ο Κρις Γούντρουφ ανέφερε ότι ένα ελικόπτερο προσπαθεί να ελέγξει την περιοχή. «Αλλά η αστυνομία μας είπε ότι θα ήταν πολύ επικίνδυνο να καταρρίψουμε το μη επανδρωμένο αεροσκάφος, γιατί δεν ξέρουμε πού θα κατέληγαν οι αδέσποτες σφαίρες», πρόσθεσε.\nΣτο μεταξύ, η αστυνομία συνεργάζεται στενά με τη διεύθυνση του αεροδρομίου και την υπηρεσία Πολιτικής Αεροπορίας και συνεχίζει να συνομιλεί για το περιστατικό με την κυβέρνηση και άλλες υπηρεσίες για την ταχύτερη δυνατή επίλυση της κατάστασης.\nΤο Γκάτγουικ είναι το όγδοο σε μέγεθος αεροδρόμιο της Ευρώπης. Εξυπηρετεί 228 προορισμούς σε 74 χώρες και κάθε χρόνο περνούν τις πύλες του 45 εκατομμύρια επιβάτες. Σύμφωνα με τις τελευταίες πληροφορίες, τις οποίες μετέδωσε το BBC, το αεροδρόμιο δεν θα επαναλειτουργήσει πριν από το πρωί της Παρασκευής.


Τι δεν πρέπει να καταναλώνετε το βράδυ αν είστε σε δίαιτα – e-volos\nΣτις Οκτ 27, 2020\nΠρώτη καταχώρηση: Τρίτη, 27 Οκτωβρίου 2020, 01:47\n«Τρώγε το πρωί σαν βασιλιάς, το μεσημέρι, σαν πρίγκιπας και το βράδυ… σαν ζητιάνος». Έτσι λέει ο θυμόσοφος λαός και δεν έχει άδικο. Το βράδυ ο οργανισμός μας δυσκολεύεται πιο πολύ στη πέψη ειδικά αν φάμε πολύ και πέσουμε αμέσως για ύπνο!\nΠροσπαθείτε να χάσετε βάρος, αλλά δεν είναι μόνο η δίαιτα που βοηθά στην απώλεια των κιλών. Σημαντικό ρόλο παίζει και η σωστή διατροφή καθώς και οι ώρες που τρώτε. Για παράδειγμα, το βραδινό παίζει και αυτό το σημαντικό του ρόλο στην απώλεια των κιλών.\nΌταν τρώμε νωρίτερα μέσα στην ημέρα, έχουμε την ευκαιρία να το «κάψουμε» κάνοντας τις καθημερινές μας δραστηριότητες ή γυμναστική. Κάτι που δεν ισχύει το βράδυ. Επιπλέον, ορισμένες τροφές σάς χαλάνε τον ύπνο κι έτσι σας «προδιαθέτουν» να φάτε περισσότερο την επόμενη μέρα ή επηρεάζουν τη λειτουργία των ορμονών που ελέγχουν την καύση των θερμίδων.\nΤελευταία ενημέρωση: Τρίτη, 27 Οκτωβρίου 2020, 01:48\nΠαρέμβαση Δένδια για την Ανατ. Μεσόγειο στη σύνοδο του Οργανισμού για την Ασφάλεια…\nΝα υπάρξει πλήρης διαφάνεια επιδημιολογικών στοιχείων ανά περιφέρεια\n«Κάνατε την πανδημία ευκαιρία για τα αρπακτικά»\nDrone κατέγραψε τη στιγμή της κατάρρευσης του τηλεσκόπιου Arecibo\nΜΑΓΝΗΣΙΑ: 35 τα νέα θετικά κρούσματα Covid-19 που κατέγραψε ο ΕΟΔΥ - 202 στην υπόλοιπη Θεσσαλία


Πολιτικά κι ανάγωγα: Δημοψήφισμα για το «Μακεδονικό». Μήπως να σοβαρευτούμε καλύτερα; | Εφημερίδα Πρωινή\nΠολιτικά κι ανάγωγα: Δημοψήφισμα για το «Μακεδονικό». Μήπως να σοβαρευτούμε καλύτερα;\nΔυο έφηβοι βρέθηκαν στο Μουσείο Σύγχρονης Τέχνης του Σαν Φρανσίσκο και βρήκαν έναν δημιουργικό τρόπο να διασκεδάσουν την πλήξη τους. Ακούμπησαν ένα ζευγάρι γυαλιά στο πάτωμα και αποτραβήχτηκαν για παρατηρήσουν τα αποτελέσματα.\nΜέσα σε λίγα λεπτά «φιλότεχνοι» συγκεντρώθηκαν στο σημείο και στοχάζονταν παρατηρώντας το «έκθεμα» θέλοντας να διερευνήσουν τις προθέσεις του «δημιουργού». Φωτογραφίες επί φωτογραφιών, απορίες και ερμηνείες για αστείες ιστορίες.\nΣτο πολιτικό χρηματιστήριο δεν διαφέρουν και πολύ τα πράγματα. Η ιστορία με το δημοψήφισμα για τη Μακεδονία είναι ενδεικτική. «Τα παιδία παίζει». Το πρόβλημα μ’ αυτού του είδους τα «εκθέματα» είναι ότι δεν έχει βρεθεί ακόμη φάρμακο κατά της βλακείας, της υποκρισίας και του παιδαριώδους πολιτικού σχεδιασμού.\nΤο θέμα είναι να τηρούνται τα προσχήματα, να απογειώνονται τα επιθετογενή συστήματα και ας αποχωρούν τα επιχειρήματα.\nΣυμβαίνει σε χώρα ρημαγμένη. Έχουμε χάσει τον λογαριασμό με τον λαϊκισμό.\nΥπερτιμημένη τέχνη, ποιος θα γράψει ιστορία.\nΦασαρία με την ουσία στη γωνία…\n« Εις το όνομα… της Μακεδονίας\nΑρχιεπίσκοπος Κύπρου κ.κ. Χρυσόστομος: «Η Κύπρος βρίσκεται στις αγωνιστικές επάλξεις μέχρι το Νόστιμον Ήμαρ» »


Αποφρακτική - Αποφράξεις Γλυφάδα\napofraxakias.gr ... αποφράξεις\nγια όλη την Αττική\nΗ εταιρεία μας ...\nΟι υπηρεσίες μας ...\nΕπικοινωνία | georgios andronis\nΠΕΡΙΟΧΕΣ ΕΞΥΠΗΡΕΤΗΣΗΣ ΑΤΤΙΚΗΣ\nΠεριοχές Κέντρου Αθήνας\nΑποφρακτική - Αποφράξεις Γλυφάδα 5.0 out of 5 based on 2 reviews.\nΑποφράξεις Γλυφάδα και ο εντοπισμός του προβλήματος στις αποχετεύσεις σας γίνεται άμεσα. Η τεχνογνωσία και ο σύγχρονος εξοπλισμός της επιχείρησής μας εγγυώνται άριστα αποτελέσματα. Οι ταχύτατοι χρόνοι εξυπηρέτησης θα σας καταπλήξουν. Η Αποφρακτική Γλυφάδας με εμπειρία 35 ετών είναι δίπλα σας 365 ημέρες το χρόνος και 24 ώρες το εικοσιτετράωρο.\nΚριτικές Πελατών - Reviews\nΟι αποφράξεις ''apofaxakias.gr'' είναι σε τιμές πολύ προσιτές, γιατί στη δική μου περίπτωση μου ζητήσανε 30€ παραπάνω για το ίδιο ακριβώς πράγμα. Εκτός απ' αυτό έχω να σημειώσω ότι ο τεχνικός ήρθε σε 20 λεπτά από την ώρα που τηλεφώνησα και έλυσε το πρόβλημα άμεσα !!!\nΝίκος Μαλάμος - Νίκαια\nΣυστήνω τον ''apofraxakia'' ανεπιφύλακτα σε όποιον τον χρειαστεί, τόσο για το άψογο service, όσο και για τις καλές τιμές στις οποίες προσφέρει τις υπηρεσίες του !!!\nΘοδωρής Σταματόπουλος - Χολαργός\nΣτη δική μου περίπτωση παρουσιάστηκε σοβαρό πρόβλημα στην κεντρική στήλη αποχέτευσης της πολυκατοικίας μας στην οποία εκτελώ χρέη διαχειρίστριας. Το συνεργείο ήρθε πολύ γρήγορα και με ένα ειδικό μηχάνημα δόθηκε λύση στο πρόβλημα σε 20 μόλις λεπτά, γι αυτό και έμεινα πλήρως ευχαριστημένη.\nΒούλα Πατσάνη - Νέος Κόσμος\nΤα μόνα σχόλια που θα μπορούσα να κάνω για τον ''apofraxakias.gr'' κρίνοντας από τον τρόπο αντιμετώπισε τη δικό μου θέμα όταν τον χρειάστηκα, είναι .... άριστος επαγγελματίας, με έμπειρους τεχνικούς και χαμηλές τιμές !!!\nΚλεάνθης Mπάμπαλης - Λαγονήσι\nκατασσκευη-προωθηση-ιστοσελιδων by AGS\nCopyright В© 2012. All Rights Reserved by georgios andronis


07 Δεκέμβριος 2017\tΟΜΟΡΦΙΑ\nKαι οι άνδρες θέλουν τον... πλαστικό τους!\nΣτις μέρες μας, δεν είναι ασυνήθιστο οι άνδρες να στρέφονται στον πλαστικό χειρουργό, σε μια προσπάθεια να βελτιώσουν την εμφάνισή τους για διάφορους λόγους.\nΌπως εξηγεί ο πλαστικός χειρουργός Απόστολος Γαϊτάνης, MD CCST, μέλος της Ελληνικής Εταιρείας Πλαστικής Χειρουργικής & της Διεθνούς Ένωσης Πλαστικών Χειρουργών ISAPS, συνεργάτης του Ιατρικού Κέντρου Αθηνών, ιδανικό ανδρικό σώμα, σήμερα, θεωρείται το αθλητικό, γυμνασμένο σώμα, με φαρδείς ώμους και στήθος, επίπεδη κοιλιά και στενούς γοφούς. Με την πάροδο του χρόνου όμως, στους άντρες υπάρχει η τάση συγκέντρωσης λίπους γύρω από την κοιλιά, στο στήθος (γυναικομαστία), στο πηγούνι και στον λαιμό. «Η λιποαναρρόφηση είναι μία από τις επεμβάσεις που επιλέγουν σταθερά οι οκτώ στους δέκα άνδρες που έρχονται στο ιατρείο. Όπως είναι λογικό, μια τέτοια επέμβαση μπορεί να τους βοηθήσει να χάσουν τα περιττά παχάκια, που συνήθως εμφανίζονται στην κοιλιά και στο πλάι της μέσης (σωσίβιο)», λέει ο πλαστικός.\nΈνα ακόμη αισθητικό πρόβλημα που απασχολεί τους άνδρες στη χώρα μας, είναι τα πεταχτά αυτιά. Ο άνδρας σήμερα δεν προσπαθεί να «κρύψει» τα αυτιά του αφήνοντας μακρύτερα τα μαλλιά του ή φορώντας καπέλα. Απλά πάει στον πλαστικό χειρουργό, ο οποίος, αφού εκτιμήσει την κατάσταση, του συστήνει την πιο αποτελεσματική τεχνική ωτοπλαστικής, για ένα αρμονικό πρόσωπο.\n«Εφαρμόζουμε μια νέα τεχνική, που δεν έχει τομές και δεν αφήνει ουλές. Τοποθετούνται ειδικά ράμματα μη απορροφήσιμα σε τέτοια σημεία, ώστε να δώσουν το επιθυμητό σχήμα στον χόνδρο. Αν ο χόνδρος δεν είναι αρκετά εύπλαστος και μαλακός, μπορεί να χαραχθεί με μια ειδική, λεπτή βελόνα από πολύ μικρή οπή, χωρίς να φαίνονται ουλές. Όλα αυτά γίνονται με τοπική αναισθησία, ο πόνος είναι αμελητέος και λόγω της απλοποιημένης διαδικασίας περιορίζονται όλοι οι κίνδυνοι του χειρουργείου», εξηγεί ο Δρ. Γαϊτάνης.\nΑπό το top 3 των «ανδρικών» προβλημάτων δεν θα μπορούσε να λείπει η αντιαισθητική τριχοφυΐα. Οι περιοχές για τις οποίες ενδιαφέρονται συνήθως οι άνδρες είναι το στήθος, η πλάτη, ο αυχένας και η ωμοπλάτη.\n/Kαι οι άνδρες θέλουν τον... πλαστικό τους!


Μπράβο! Σπουδαία κίνηση από Ολυμπιακό! | Gegonota.eu\nΜπράβο! Σπουδαία κίνηση από Ολυμπιακό!\nΤι ετοιμάζεται να κάνει μέσα στο επόμενο διάστημα η διοίκηση του Ολυμπιακού έχοντας ως μοναδικό γνώμονα το μέλλον της ομάδας; Τι ετοιμάζεται να κάνει μέσα στο επόμενο διάστημα η διοίκηση του Ολυμπιακού έχοντας ως μοναδικό γνώμονα το μέλλον της ομάδας;\nΟι άνθρωποι του Ολυμπιακού δείχνουν να τον πιστεύουν πολύ και καλά κάνουν, καθώς έχει αποδείξει στις λίγες μέχρι τώρα παρουσίες του, ότι μπορεί να αποτελέσει σημαντική λύση στο κέντρο της άμυνας και στα χαφ, ενώ είναι και Ελληνόπουλο.\nΟ λόγος για τον Παναγιώτη Ρέτσο, ο οποίος μόλις στα 18 του χρόνια χαίρει της εκτίμησης των Πειραιωτών, που βλέπουν στο πρόσωπό του έναν παίκτη στον οποίο μπορούν να στηριχτούν στο μέλλον και που μπορεί να καλύψει τρεις θέσεις (σέντερ μπακ, δεξί χαφ και αμυντικό χαφ).\nΓια αυτό το λόγο η ερυθρόλευκη διοίκηση έχει σκοπό να τον καλέσει μέσα στο επόμενο διάστημα για να υπογράψει νέο συμβόλαιο συνεργασίας, σφραγίζοντας, έτσι, το μέλλον της άμυνας της ομάδας.\nΟ Ρέτσος αποτελεί την πρώτη εναλλακτική του Πάουλο Μπέντο στην άμυνα του Ολυμπιακού και στα τελευταία ματς δεν αγωνίστηκε καθόλου, λόγω ενός τραυματισμού που αποκόμισε στο ματς με τον Ηρακλή στο Καυτανζόγλειο.\nGegonota.eu: Μπράβο! Σπουδαία κίνηση από Ολυμπιακό!


Συγκλονιστική ιστορία… Ο Ζεϊτίν δεν φεύγει από το σημείο που έχασε τον άνθρωπο του! (ΦΩΤΟ) – MyBestFriend.gr – All about Pets\nHome / News / Κόσμος / Συγκλονιστική ιστορία… Ο Ζεϊτίν δεν φεύγει...\nΣυγκλονιστική ιστορία… Ο Ζεϊτίν δεν φεύγει από το σημείο που έχασε τον άνθρωπο του! (ΦΩΤΟ)\nΟ αστυνομικός εμπόδισε τους δράστες να μπουν εντός του κτιρίου, γεγονός που θα οδηγούσε ίσως σε περισσότερα θύματα. Ωστόσο, ο ίδιος έχασε τη ζωή του και ο πιστός του φίλος έκτοτε παραμένει εκεί όπου έπεσε νεκρός…\nαδέσποτος ιστορία νεκρός πιστός σκύλος φωτογραφίες\nΤα φλαμίνγκο στη Λέσβο στέλνουν μήνυμα μέσα στο χειμώνα! Δείτε τις μοναδικές φωτογραφίες!


Άρης: Αυτοί μένουν στα πλέι οφ - Onsports.gr\nOnsports Team\t30 Ιουνίου 2020, 18:01\nΆρης: Αυτοί μένουν στα πλέι οφ\nΟ Άρης έκλεισε κάποιες συμφωνίες με παίκτες για να συνεχίσουν ως το τέλος της σεζόν.\nΣε διαρκή επαφή με παίκτες βρίσκεται η διοίκηση του Άρη, προκειμένου να κλείσει συμφωνίες με αυτούς που τα συμβόλαιά τους λήγουν σήμερα. Οι «κίτρινοι» θέλουν να διασφαλίσουν ότι αρκετοί εξ αυτών θα συνεχίσουν έσω το τέλος της φετινής σεζόν.\nΌλα δείχνουν πως ο Χουλιάν Κουέστα θα παραμείνει έως το τέλος Ιουλίου στον Άρη, ενώ αρνητική τροπή φαίνεται πως παίρνει η υπόθεση του Απόστολου Τσιλιγγίρη, ο οποίος απάντησε αρνητικά τόσο στην πρόταση ανανέωσης του συμβολαίου του, όσο και σε αυτή για την επέκταση κατά ένα μήνα.\nΘετικά απάντησε στον Άγγελο Χαριστέα ο Ούγκο Σόουζα, έστω κι αν έχει τεθεί νοκ άουτ για το παιχνίδι της Τετάρτης με τον Παναθηναϊκό, αλλά και ο Δημήτρης Διαμαντόπουλος. Παράλληλα, στον Άρη περιμένουν το σχετικό έγγραφο από τη Ναντ για τον Αμπού Μπα, κάτι που θα κρίνει τη συμμετοχή του στην αποστολή. Τέλος, σε εξέλιξη βρίσκονται και οι συζητήσεις με τον Τόνσο, με το θέμα του να ξεκαθαρίζει τις προσεχείς ώρες.\n16 λεπτά πριν NBA: Μπρέικ για Χοκς με απίθανο Γιάνγκ - Το πάλεψε ο Αντετοκούνμπο (photos+video)


ΠΑΡΟΥΣΙΑΣΗ: REPAIR by SYSTEM PROFESSIONAL - My Extension\nΣΕΙΡΑ ΕΠΑΝΟΡΘΩΣΗΣ ΓΙΑ ΤΑ ΤΑΛΑΙΠΩΡΗΜΕΝΑ ΚΑΙ ΕΥΘΡΑΥΣΤΑ ΜΑΛΛΙΑ!\nΤα έξι προϊόντα της σειράς REPAIR της SYSTEM PROFESSIONAL εγγυώνται αναδόμηση, ενδυνάμωση, λιγότερο σπάσιμο και προστασία του εσωτερικού της τρίχας.\nΕΠΙΜΕΛΕΙΑ ΤΙΝΑ ΠΑΠΠΑ\nΜε συστατικά Fibrabuild στη σύνθεσή τους, τα προϊόντα της σειράς REPAIR κάνουν τα μαλλιά πιο ανθεκτικά και ευκολοχτένιστα, επανορθώνοντας την τρίχα και προσφέροντας θρέψη και προστασία που διαρκεί. Το Fibrabuild αποτελείται από μόρια δραστικών ουσιών, που δρουν στοχευμένα χαρίζοντας αποτέλεσμα ορατό, που διαρκεί. Αναλυτικότερα, το μείγμα λιπιδίων που περιέχουν (μονοελαϊκή γλυκερόλη και ελαϊκό οξύ) αναδομεί την τρίχα από το εσωτερικό της και ο συνδυασμός τους με δραστικά συστατικά (ιστιδίνη και καφεΐνη) και ισχυρά boosters (υδρολυμένη κερατίνη, βελτιστοποιηµένες ενώσεις Quaternium και αμινοξέα) βοηθούν στην αφαίρεση της συσσώρευσης του χαλκού, αυξάνουν την κυκλοφορία του αίματος στο τριχωτό της κεφαλής, αναδομούν το εσωτερικό της τρίχας, αναπληρώνουν τα κενά στη δομή και λειαίνουν την επιφάνεια της τρίχας, θρέφουν και προστατεύουν. ‘Έτσι, η πελάτισσα αποκτά πιο δυνατά αλλά ταυτόχρονα και απαλότερα μαλλιά, με μεγαλύτερη ελαστικότητα, περισσότερη κίνηση και ορατή λάμψη!\nΓια καθαρισμό, αναδόμηση και ενδυνάμωση Θρέψη και ευκολία στο χτένισμα, αμέσως μετά το λούσιμο.\nΚατάλληλο για καθημερινή χρήση, σε πελάτισσες με πολύ ταλαιπωρημένα και εύθραυστα μαλλιά, κυρίως όπου έχουν εφαρμοστεί χημικές εργασίες και ντεκαπάζ. Καθαρίζει απαλά, κάνοντας τα μαλλιά πιο ευκολοχτένιστα, χωρίς να σπάνε. Ιδανική προετοιμασία για οποιαδήποτε θεραπεία ακολουθήσει. Με Σύμπλεγμα LipidCode™.\nΕΦΑΡΜΟΓΗ: Εφαρμόστε μία δόση σε νωπά μαλλιά. Κάντε μασάζ με την τεχνική Shampoo Relax και στη συνέχεια ξεβγάλτε με άφθονο νερό.\nΚρέμα επανόρθωσης 30’’ για αναδόμηση και ενδυνάμωση. Μεγαλύτερη ευκολία στο χτένισμα και αίσθηση απαλότητας.\nΠρόκειται για μια πλούσια μαλακτική κρέμα που σε μόλις 30 δευτερόλεπτα βοηθά στην επανόρθωση των μαλλιών, αφήνοντάς τα δύνατά και απαλά. Ιδανική για ταλαιπωρημένα και αδύναμα μαλλιά που είναι δύσκολο να χτενιστούν όταν είναι βρεγμένα. Για πελάτισσες που έχουν ανάγκη ένα αποτελεσματικό προϊόν περιποίησης με γρήγορη δράση. Με ΣύμπλεγμαLipidCode™.\nΕΦΑΡΜΟΓΗ: Μετά το λούσιμο με το κατάλληλο σαμπουάν System Professional, απλώστε 1-2 δόσεις conditioner σε ταμποναρισμένα μαλλιά. Χτενίστε τα μαλλιά και αφήστε να δράσει για 30 δευτερόλεπτα. Προσθέστε λίγο νερό, κάντε μασάζ και ξεβγάλτε με άφθονο νερό. Χρησιμοποιήστε το προϊόν φινιρίσματος της επιλογής σας και δημιουργήστε το στυλ που θέλετε.\nΜάσκα βαθιάς ενυδάτωσης για αναδόμηση και ενδυνάμωση Για μαλλιά απαλά, ευκολοχτένιστα και ορατά πιο υγιή.\nΚατάλληλο για πολύ ταλαιπωρημένα και ευαίσθητα μαλλιά. Μπορεί να χρησιμοποιηθεί σε μαλλιά όπου έχουν εφαρμοστεί χημικές εργασίες και ντεκαπάζ. Ιδανική εντατική θεραπεία για πελάτισσες που θέλουν βαθιά περιποίηση και προστασία. Παρέχει βαθιά θρέψη στα ταλαιπωρημένα μαλλιά και προστατεύει το εσωτερικό της τρίχας. Τα ενεργά συστατικά της μειώνουν το σπάσιμο, δυναμώνουν και αναδομούν σε βάθος την τρίχα από την πρώτη κιόλας εφαρμογή. Χαρίζει απαλότητα και ελαστικότητα και αποτρέπει την περαιτέρω φθορά που προκαλεί το styling. ΜεΣύμπλεγμα LipidCode™.\nΕΦΑΡΜΟΓΗ: Μετά το λούσιμο με σαμπουάν System Professional, απλώστε 25γρ. της μάσκας με ένα πινέλο και εφαρμόστε απευθείας στα μαλλιά, αποφεύγοντας το τριχωτό της κεφαλής. Κάντε απαλό μασάζ με μία από τις τεχνικές μασάζ System Professional και αφήστε τη μάσκα να δράσει για 5 λεπτά. Η χρήση του Climazon ή του HairSpa ενισχύει το αποτέλεσμα. Αν χρησιμοποιείτε τη μάσκα σε συνδυασμό με κάποιον ορό (infusion), αναμείξτε τα δύο προϊόντα και εφαρμόστε στα μαλλιά. Προσθέστε λίγο νερό, κάντε μασάζ και ξεβγάλτε με άφθονο νερό.\nΔυναμωτική θεραπεία υψηλής απορρόφησης για αναδόμηση και προστασία του εσωτερικού της τρίχας Θρέψη και ευκολία στο χτένισμα.\nΘεραπεία κομμωτηρίου για ταλαιπωρημένα, εύθραστα μαλλιά. Παρέχει βαθιά θρέψη και εξειδικευμένη προστασία. Η υψηλής απορρόφησης αφρώδης σύνθεσή του, εμπλουτισμένη με αμινοξέα και υδρολυμένη κερατίνη, αναδομεί την τρίχα και επανορθώνει τη φθορά στο περιτρίχιο και το φλοιό της τρίχας. Η ελαφριά του σύνθεσή είναι κατάλληλη και για πιο λεπτά μαλλιά. Με Σύμπλεγμα Lipid Code™.\nΕΦΑΡΜΟΓΗ: Μετά το λούσιμο, ανακινήστε καλά τη φιάλη, κρατήστε τη με το στόμιο προς τα κάτω και εφαρμόστε απευθείας σε ταμποναρισμένα μαλλιά, σε 5 τμήματα. Κάντε μασάζ και αφήστε το προϊόν να δράσει για 5-10 λεπτά. Προσθέστε λίγο νερό, κάντε μασάζ και ξεβγάλτε με άφθονο νερό. Η χρήση του Climazon ή του HairSpa ενισχύει το αποτέλεσμα. Για χρήση σε συνδυασμό με ορό (infusion): 1. Απλώστε τον ορό (infusion) στα μαλλιά και χτενίστε. 2. Απλώστε τη θεραπεία (emulsion) ως συνήθως. Αυτή η θεραπεία δεν είναι συμβατή με τον ορό Color Save Infusion C+.\nΟρός κατά του σπασίματος Για έξτρα αναδόμηση και ανθεκτικότητα.\nΟ ενισχυτικός ορός επανόρθωσης μπορεί να προστεθεί σε οποιαδήποτε μάσκα ή θεραπεία (emulsion) για ταλαιπωρημένα μαλλιά, που έχουν ανάγκη από έξτρα επανόρθωση. Ο ορός συμπληρώνει τη θεραπεία ενισχύοντας τη δύναμη και την αντοχή των μαλλιών ενάντια στο σπάσιμο. Με Σύμπλεγμα Lipid Code™.\nΑ) Αναμείξτε με τη μάσκα: 1 φιαλίδιο +25γρ. μάσκας. Χρησιμοποιήστε το πινέλο για να αναμείξετε τα δύο προϊόντα και απλώστε το μείγμα στα μαλλιά.\nΒ) Συνδυάστε το με τη θεραπεία (emulsion): Χρησιμοποιήστε το στόμιο για να απλώσετε το προϊόν στις άκρες και στην επιφάνεια των μαλλιών, αποφεύγοντας το τριχωτό. Χτενίστε για να απλωθεί ομοιόμορφα. Απλώστε την κατάλληλη θεραπεία (emulsion). Κάντε μασάζ και αφήστε το να δράσει για 5 λεπτά. Η χρήση του Climazon ή τουHairSpa ενισχύει το αποτέλεσμα της θεραπείας. Προσθέστε λίγο νερό, κάντε μασάζ και ξεβγάλτε με άφθονο νερό. Για λεπτά μαλλιά, χρησιμοποιήστε μόνο το μισό φιαλίδιο.\nΑφρός ενδυνάμωσης της δομής της τρίχας Για σταθερό κράτημα και προστασία του εσωτερικού της τρίχας.\nΤα βρεγμένα μαλλιά γίνονται 10 φορές πιο ευάλωτα στη φθορά. Η έκθεση στη θερμότητα και το στέγνωμα με πιστολάκι κατά τη διάρκεια του styling τα καταπονούν. Το Perfect Hair της System Professional χαρίζει όγκο στα μαλλιά και βελτιώνει τη δομή της τρίχας. Ο αφρός χωρίς ξέβγαλμα δυναμώνει το εσωτερικό της, ενώ η υδρολυμένη κερατίνη και τα αμινοξέα διεισδύουν στα πορώδη τμήματα της τρίχας και αναδομούν τις κατεστραμμένες περιοχές. Το προστατευτικό σύμπλεγμα πολυμερών Thermo-Resist ενδυναμώνει τα μαλλιά και τα κάνει ανθεκτικότερα στη θερμότητα.\nΕΦΑΡΜΟΓΗ: Ο αφρός διαθέτει αυτόματη αντλία.Μην ανακινείτε τη φιάλη. Εφαρμόστε πριν από το στέγνωμα με πιστολάκι για καλύτερα αποτελέσματα. Απλώστε 2-6 δόσεις αφρού στα μαλλιά, χτενίστε και στεγνώστε με το πιστολάκι. Μην ξεβγάλετε.\nΠΑΡΟΥΣΙΑΣΗ: Galerie Collection by mod's hair Paris


Αποφασίσατε να αλλάξετε το χρώμα των μαλλιών σας, μόνες σας, στο σπίτι; Και πολύ καλά κάνατε, διότι με τις βαφές που κυκλοφορούν στην αγορά, θα μπορέσετε να το πετύχετε εύκολα και γρήγορα με αμελητέο κόστος σε σχέση με αυτά που θα πληρώνατε στο κομμωτήριο. Ωστόσο, υπάρχουν μερικά tips που πρέπει να θυμάστε και οι σωστές βαφές ανάλογα με το φυσικό σας χρώμα τις οποίες σας προτείνουμε ώστε να αποφύγετε… δυσάρεστες εκπλήξεις.\nΓενικά: •Αν βάφετε μόνες τα μαλλιά σας μην επιχειρήσετε να κάνετε αλλαγή μεγαλύτερη από 2 τόνους, αν ανοίγετε το χρώμα. Οι πιθανότητες επιτυχίας μικραίνουν, καλύτερα να επισκεφτείτε τον κομμωτή σας. • Περάστε λίγο λάδι στο δέρμα γύρω από το περίγραμμα των μαλλιών σας (μέτωπο, αυχένας, αυτιά κλπ.) για να αποφύγετε τις μουντζούρες από τη βαφή. • Αν ωστόσο μουτζουρωθείτε, απλά τρίψτε το σημείο με λίγη στάχτη από τσιγάρο ή ελαιόλαδο. • Αφού τελειώσετε την εφαρμογή, τυλίξτε τα μαλλιά σας με σελοφάν ή με ένα σκουφάκι μπάνιου. Θα δημιουργηθεί θερμότητα που θα βοηθήσει τη βαφή. • Ξεβγάλτε πάρα πολύ καλά τη βαφή, αλλά μη χρησιμοποιήσετε σαμπουάν. Λουστείτε κανονικά την επόμενη μέρα. Έτσι το χρώμα θα σταθεροποιηθεί καλύτερα.\nTip: Αν είστε έγκυος, οι φυσικές βαφές είναι η καλύτερη δυνατή λύση, αλλά πάντοτε με τη συμβουλή και την έγκριση του γιατρού σας.\tTweet\tΕτικέτες\nΤο supermodel έχει αναδειχτεί σε beauty trendsetter.\nPrince George (Kate Middleton & Prince Williams) 40.00%\nΣυνολικές ψήφοι: 100 Επεξεργασία....\tΔείτε όλα τα Polls ▶


Petrosdiver.blogspot.com: Αντιμέτωποι με το Κακέκτυπο\nΑντιμέτωποι με το Κακέκτυπο\nΕίκοσι πέντε (25) εκατομμύρια ψηφοφόροι είπαν (επιπόλαια, ανεύθυνα- κάποιοι και δουλικά) στον Πρόεδρο τους: «Πάρτα όλα εφέντη Ταγίπ και γίνε χαλίφης- στη θέση του «χαλίφη» – Σουλτάνος , Δικτάτορας και ό,τι άλλο θέλεις».\nΆρα υπάρχει (συν)ευθύνη του λαού, επειδή οι εκλογές δεν έγιναν πχ στη Βόρειο Κορέα. Επιπρόσθετα γνώριζαν τι επρόκειτο να κάνει. Το είχε διακηρύξει. Είχε πυροδοτήσει – μπουρλότο έβαλε – στις σχέσεις του με τους Δυτικούς και ιδίως τους Έλληνες.\nΜίλησε για τα -ασύνορα;-σύνορα της καρδιάς του και δεν έκρυψε τους μεγαλοϊδεατισμούς – ιδιαίτερα προς δυσμάς – με αρπακτικές διαθέσεις εδαφών και νησιών. Εζήλωσε την δόξα προγόνων του εμφανιζόμενος ως σύγχρονος Σουλτανίσκος, Κεμαλίσκος, Τσετίσκος (Τσέτες =Άτακτοι, αντάρτες εποχής Ατατούρκ) που, με το «μαχαίρι » στο στόμα, απειλούσε τους πάντες.\nΑυτό το άτομο θεώρησαν οι ψηφοφόροι ότι έπρεπε να το ενθαρρύνουν, αποθρασύνουν περαιτέρω!..\nΑναντίλεκτα θα μπλέξουν και άλλοι λαοί. Ο Τουρκικός λαός όμως θα πληρώσει το βαρύτατο τίμημα του εμφυλίου καθώς και του κατακερματισμού της Τουρκίας. Ποιός είναι ο κύριος υπεύθυνος; Αυτός – ο ανεύθυνος – ή αυτοί – ως υπεύθυνοι; Θυμίζω: 93 χρόνια πρίν, ένας άλλος – Γερμανός, εθνικοσοσιαλιστής – είχε γράψει το βιβλίο «Ο Αγών μου» καθιστώντας σαφείς τις προθέσεις και θέσεις του. Πήρε στις εκλογές μόνον 4,5 %. 8 χρόνια όμως μετά – το 1933 – πήρε 44% από τον Γερμανικό λαό, παρά το ότι γνώριζε σαφώς ποιόν ψήφισε (;).\nΤα υπόλοιπα, είναι γνωστά : 2ος παγκόσμιος Πόλεμος με εκατομμύρια νεκρούς και την Γερμανία πλήρως κατεστραμμένη.\nΠοιός ευθύνεται – κατά το μέγιστο ποσοστό- εκείνος ή εκείνοι;\nΟ Χίτλερ εξελέγη (κατόπιν, έγινε Δικτάτορας και αφανιστής).\nΟ κος Ερντογάν πήρε τις υπερ εξουσίες που του έδωσαν. Ο Τ. Πρόεδρος εμφανίζεται ανακόλουθος και ανιστόρητος. Ενώ … ναζιστοφέρνει ακολουθώντας έναν ακραίο εθνικισμό – στα αχνάρια του Χίτλερ – κατηγορεί Ευρωπαίους και Γερμανούς ως …. Ναζιστές (;).\n(Σ.Σ Τουλάχιστον ο Χίτλερ – παρά τα μύρια όσα, που δίκαια του καταλογίζουν – είχε φροντίσει να μειώσει την ανεργία, να εξυγιάνει την οικονομία της χώρας του, να ανυψώσει το γόητρο των ηττημένων Γερμανών του Α’ Παγκοσμίου Πολέμου και να δημιουργήσει μια φοβερή πολεμική μηχανή.\nΟ όψιμος θιασώτης του, τι έχει κάνει αντίστοιχα; τίποτα – παρεκτός από την οικονομική εξαθλίωση του λαού, λεονταρισμούς της πλάκας και απομόνωση της χώρας του).\nΥΓ Αντιμετωπίζουμε μιαν άφρονη επιβράβευση ενός ιδιάζοντος κακέκτυπου των: Σουλτάνων, των Τσετών, του Κεμάλ, αλλά και του Αδόλφου !…\nΑναρτήθηκε από Petros Vergos στις 13:12


Η Ρία Αντωνίου έγινε καστανή ! – Your hair is my canvas\nΠολλές κυρίες της show biz τολμούν να αλλάξουν το χρώμα των μαλλιών τους τον τελευταίο καιρό.\nΠιο πρόσφατη αλλαγή αυτή της Ρία Αντωνίου που από απόλυτη ξανθιά έγινε καστανή.\nΤο μοντέλο που κάνει επιτυχημένη καριέρα στην Ιταλία, κατά τη διάρκεια των χριστουγεννιάτικων διακοπών της στην Ελλάδα μας αποκάλυψε το νέο της look μέσω μίας φωτογραφίας που ανέβασε στον προσωπικό της λογαριασμό στο twitter.\nΚαι καστανή η Ρία Αντωνίου παραμένει μία σέξι και εντυπωσιακή γυναίκα.\nPREVIOUS Previous post: Χρώματα μαλλιών Χειμώνας 2014\nNEXT Next post: Ο κομμωτής που κουρεύει…..Ανάποδα!


Τα «made in Greece» σπορ αυτοκίνητα του παρελθόντος! (pics) | Pressing.gr\nΤα «made in Greece» σπορ αυτοκίνητα του παρελθόντος! (pics)\n12 Ιουνίου 2021, 19:16\nΌχι πως δεν το περιμέναμε, φαίνεται όμως πως το αρχικό μας αφιέρωμα στα σπορ μοντέλα που κυκλοφόρησαν αποκλειστικά στην Ελληνική αγορά, άγγιξε αρκετές ευαίσθητες χορδές. Αποφασίσαμε λοιπόν να επανέλθουμε με ένα δεύτερο μέρος, επιχειρώντας να ξυπνήσουμε ακόμα περισσότερες μνήμες από το παρελθόν. Η αλήθεια είναι πως η όλη ιστορία ξεκινά από αρκετά παλιά. Υπάρχουν μοντέλα που κατάφερε να ανακαλέσει η μνήμη μας και άλλα που εσείς μας θυμίσατε με τα σχόλιά σας – και σας ευχαριστούμε για αυτό.\nΧάρη στους επιπλέον 40 ίππους, τα πρώτα 100 km/h έρχονταν στα 9,6”, ενώ αισθητά καλύτερες ήταν και οι επιταχύνσεις εν κινήσει. Στον αντίποδα, στη δοκιμή εκείνης της εποχής, βλέπαμε μία μέση κατανάλωση της τάξης των 13,1 lt/100 km! Όσο για τους ενδιαφερόμενους, αυτό το κιτ βελτίωσης προσφερόταν με ένα επιπλέον κόστος 3.500 ευρώ, εάν αγόραζαν εξαρχής το αυτοκίνητο ως S145, ή 4.500 ευρώ, εάν προχωρούσαν σε εκ των υστέρων τοποθέτηση.\nΣτην πράξη, το δίλιτρο μοτέρ (ναι, μην σας ξεγελάει αυτό το 1.8Τ) κατάφερνε να προσφέρει επιδόσεις καλύτερες ακόμα και από αυτές της έκδοσης Aero! Τα πρώτα 100 km/h έρχονταν από στάση σε μόλις 7,8”, τιμή εξαιρετική για μία μετατροπή που κόστιζε μόλις 1.340 ευρώ! Και το καλύτερο ήταν πως μπορούσες να την επιλέξεις εκ των υστέρων. Πήγαινες σε μία αντιπροσωπία, πλήρωνες το ανωτέρω ποσό, περίμενες μισή ώρα και ήσουν έτοιμος. Τώρα το αν η υποστροφή ήταν τέτοια που σε έκανε να κόβεις ευθεία τις στροφές -εάν δεν πρόσεχες- δεν θα το σχολιάσουμε. Η Saab άλλωστε είχε εμπειρία σε αυτό τον τομέα…\nΟ επίσημος βελτιωτής (ο εισαγωγέας) υποσχόταν 15 επιπλέον ίππους, αν και στη μέτρησή μας στο δυναμόμετρο είχε βγάλει 106 PS στον τροχό. Σαν αίσθηση, πάντως, έδειχνε καλύτερο, σε όλο το φάσμα των στροφών. Και αυτό αντανακλούσε και στις επιδόσεις, αφού με 10,9” για το 0-100 ήταν γρηγορότερο κατά 1,2”, σε σχέση με την απλή έκδοση. Στα θετικά που είχαμε να παρατηρήσουμε ήταν και ο μειωμένος θόρυβος από τη φιλτροχοάνη, τη στιγμή που σε άλλες, παρόμοιες μετατροπές, χαλούσε ο κόσμος στις υψηλές ταχύτητες.\nΓια να δώσουν μία πιο ολοκληρωμένη εμπειρία, οι άνθρωποι της ΒΙΑΜΑΡ τοποθέτησαν επίσης αναρτήσεις Bilstein-Eibach, χαμηλώνοντας το αυτοκίνητο κατά 3 cm. Πρόσθεσαν τροχούς 16 ιντσών από την Octavia RS, μπάκετ καθίσματα και τριάκτινο τιμόνι. Τότε γράφαμε πως η συμπεριφορά του αυτοκινήτου έχει συνολικά αναβαθμιστεί, αν και κατά τη φάση της εκτόνωσης η ανάρτηση αντιδρά έντονα, κάνοντας το αυτοκίνητο νευρικό και απότομο. Αναφορικά με της επιδόσεις, πάντως, η βελτίωση του 0-100 km/h από τα 12,2” στα 10,7” ήταν κάτι παραπάνω από αισθητή.\nΠροσοχή: Πότε… πέφτει το 150αρι στο αυτοκίνητο για μάσκα;\n7 Ιουλίου 2021, 18:07\n26 Ιουνίου 2021, 15:10\n25 Ιουνίου 2021, 21:30\nΗ Panasonic ρευστοποίησε όλες τις μετοχές που κατείχε στην Tesla\n25 Ιουνίου 2021, 13:41\n22 Ιουνίου 2021, 19:25\nΌλα όσα πρέπει να ξέρετε για την αγορά ενός ηλεκτρικού αυτοκινήτου της Tesla (pics)\n22 Ιουνίου 2021, 19:10


Πρέπει οι γονείς να ανακατεύονται στα αισθηματικά των παιδιών; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Οικογένεια / Πρέπει οι γονείς να ανακατεύονται στα αισθηματικά των παιδιών;\nΧριστίνα, 26 ετών\nΠρέπει οι γονείς να ανακατεύονται στα αισθηματικά των παιδιών;\nΜάιος 19, 2014 Οικογένεια\nΕίμαι 26 ετών, έχω ζήσει αρκετά μόνη μου σπουδάζοντας στην επαρχία και αισθάνομαι ότι είμαι ένα ώριμο και ανεξάρτητο άτομο που μπορεί να τα καταφέρει στη ζωή. Το πρόβλημα που αντιμετωπίζω είναι η ανασφάλεια των γονιών μου, από τότε που επέστρεψα στο πατρικό μου σπίτι και μένω εκεί μέχρι να βρω δουλειά ανακατεύονται συνέχεια στη ζωή μου και κυρίως στις σχέσεις μου. Συνέχεια με αποθαρρύνουν λέγοντάς μου αυτός δεν κάνει για σένα, δίνουν συνέχεια τις συμβουλές τους αλλά συχνά ξεπερνούν τα όρια και θέλουν να γίνεται το δικό τους. Και όμως εγώ νιώθω ότι μπορώ να τα καταφέρω και έχω καλά κριτήρια επιλογής των ανθρώπων. Γιατί συμβαίνει αυτό; Είναι σωστό οι γονείς να μπλέκονται στα αισθηματικά μου;\nΑγαπητή αναγνώστρια. Ανατρέξαμε για εσάς σε κείμενο της συνεργάτιδάς μας Δρ Λίζας Βάρβογλη, Ph.D. Ψυχολόγου-Ψυχοθεραπεύτριας, Νευροψυχολόγου (greekpsychologypages.blogspot.gr)\nΈνα από τα πιο συχνά παράπονα μορφωμένων, έξυπνων, ικανών ενήλικων είναι ότι οι γονείς τους εμπλέκονται στα συναισθηματικά τους, με αποτέλεσμα είτε να αποσυντονίζονται, είτε να έχουν δυσκολίες στις ερωτικές τους σχέσεις.\nΠολλές φορές το πρόβλημα εντοπίζεται στο ότι το ενήλικο παιδί εξακολουθεί να μένει στο σπίτι με τους γονείς του και να υπάρχει οικονομική ή/και συναισθηματική εξάρτηση. Aλλοτε πάλι, οι μπερδεμένες οικογενειακές σχέσεις, χωρίς ξεκάθαρα όρια, όπου όλοι της μεγαλύτερης γενιάς έχουν γνώμη και άποψη για όλους της νεότερης γενιάς ευθύνονται για το συγκεκριμένο πρόβλημα.\nΓιατί οι γονείς εμπλέκονται στα αισθηματικά των ενήλικων παιδιών τους;\nΔυστυχώς ή ευτυχώς, για τους γονείς τα παιδιά τους είναι πάντα «παιδιά», με την έννοια της μικρής ηλικίας και όχι την έννοια της σχέσης ή ότι είναι το τέκνο τους. Οι γονείς δυσκολεύονται να προσαρμοστούν στο νέο τους ρόλο ως γονείς ενήλικων πλέον παιδιών και εξακολουθούν να φέρονται προστατευτικά και παρεμβατικά, όπως σε μικρότερες ηλικίες των παιδιών.\nΕίναι δύσκολο για τους γονείς να αποδεχτούν την αυτονομία του παιδιού τους, όχι μόνο γιατί κάτι τέτοιο δεν το έχουν συνηθίσει ακόμα, αλλά κι επειδή αυτή η παραδοχή από μέρους τους, τους αναγκάζει να συνειδητοποιήσουν ότι και οι ίδιοι γερνάνε και παραγκωνίζονται σε ορισμένα θέματα. Έτσι, άλλοτε συνειδητά και άλλοτε ασυνείδητα, οι γονείς βάζουν εμπόδια στη συναισθηματική πορεία των παιδιών τους.\nΑπό κεκτημένη ταχύτητα, οι γονείς θέλουν να έχουν τον έλεγχο της ζωής του παιδιού τους, πιστεύοντας ότι οι ίδιοι γνωρίζουν τη ζωή καλύτερα κι έτσι μπορούν να προφυλάξουν το παιδί τους από κακοτοπιές.\nΠόσες φορές ένας γονιός δεν έχει πει στη ζωή του: «Μα εγώ μόνο για το καλό σου στο λέω!» σε ένα έξαλλο παιδί, όχι μόνο μικρής, αλλά και μεγάλης ηλικίας! Η αλήθεια είναι ότι ενώ το κίνητρο του γονιού μπορεί να είναι καλό, στην πραγματικότητα το γεγονός ότι κάνει υποδείξεις στο παιδί του είναι σαν να μην παραδέχεται την ικανότητα του ενήλικου παιδιού του να κάνει μόνο του σωστές επιλογές.\nΈπειτα, οι γονείς θέλουν το καλύτερο για του παιδί τους, με τη διαφορά ότι το «καλύτερο» το ορίζουν οι ίδιοι και δε σκέφτονται ότι ο ορισμός του καλύτερου για το παιδί τους μπορεί τελικά να έχει διαφορετική σημασία και περιεχόμενο.\nΈτσι, όταν ένας γονιός λέει στο ενήλικο παιδί του «Μπορείς να βρεις και καλύτερη κοπέλα», ίσως σκέφτεται πλουσιότερη/ομορφότερη/ικανότερη, ή οτιδήποτε άλλο βάσει των δικών του προσωπικών κριτηρίων και αναγκών, καθώς και των δεδομένων της δικής του γενιάς κι εποχής, χωρίς να σκέφτεται ποια είναι τα χαρακτηριστικά που η κοπέλα αυτή διαθέτει και ικανοποιούν τον γιο του.\nΑντίστοιχα, όταν μια μητέρα αποθαρρύνει την κόρη της από το να βλέπει κάποιον χωρίς να υπάρχει σοβαρός δεσμός για να μην της βγει το «όνομα», ξεχνάει ότι η διαδικασία του φλερτ και της γνωριμίας είναι βασική για να προχωρήσει κανείς σε κάτι σοβαρότερο.\nΜερικές φορές διακρίνουμε μια επίφαση μεγαλομανίας στα σχόλια γονιών τύπου «τίποτα δεν είναι αρκετά καλό για το παιδί μου!» καθώς και μια επιθυμία του γονιού να βρει το παιδί του το καλύτερο προκειμένου να προβληθεί ο ίδιος ο γονιός. Πολλές φορές οι γονείς πιστεύουν ότι οι επιλογές του παιδιού τους αντανακλούν τις δικές τους ικανότητες και θεωρούν ότι ο περίγυρός τους θα τους κρίνει αποκλειστικά βάσει των ερωτικών «κατορθωμάτων» του παιδιού τους.Η κατάσταση είναι δυνατόν να αλλάξει, αλλά είναι μια κοπιαστική και χρονοβόρος διαδικασία. Τις περισσότερες φορές ο γονιός δεν αλλάζει, άρα το ενήλικο παιδί θα πρέπει να δεχτεί ότι το ίδιο θα πρέπει να κάνει κάποιες αλλαγές, αν θέλει να πάρει τη συναισθηματική του ζωή στα χέρια του.\nΗ οριοθέτηση των σχέσεων με τους γονείς, η δημιουργία μιας υγιούς αυτοεικόνας, η αυξημένη αυτοεκτίμηση, η ικανότητα να ορίζει κανείς τις ανάγκες και τις επιθυμίες του και να τις διεκδικεί, η υπευθυνότητα και η συνετή λήψη αποφάσεων, καθώς και η αλλαγή στον τρόπο με τον οποίο ερμηνεύει κανείς τις πράξεις των γονιών του αποτελούν βασικά σημεία αλλαγής για μια καλύτερη ζωή.


Η εταιρεία – 3D Ε.Π.Ε. Τέντες Αιδηψού\nΗ εταιρεία\twriter\t2017-05-18T10:54:41+00:00\nH εταιρία ιδρύθηκε 1992 από τον Σάκη Μοσχόπουλο. Σύντομα και εξαιτίας της ασυναγώνιστης ποιότητας και αισθητικής καθιερώθηκε σαν μια από τις καλύτερες και μεγαλύτερες στον χώρο. Τόσο η προσοχή που δίνουμε στην λεπτομέρεια αλλά και η υψηλή τεχνολογία μας έχουν κάνει συνώνυμα της τελειότητας.\nΈχοντας καθιερωθεί στην αγορά της Βόρειας Εύβοιας, έχουμε καταφέρει να υλοποιήσουμε έργα μας σε Ελλάδα και εξωτερικό (Αυστρία, Γερμανία) συγκεντρώνοντας τα καλύτερα brand names της παγκόσμιας αγοράς, σε ότι αφορά τα υφάσματα, τους μηχανισμούς και τα αξεσουάρ.\nΕνώ παράλληλα ασχολούμαστε με την συναρμολόγηση, επισκευή, εγκατάσταση και συνεχή συντήρηση τεντών κάθε τύπου, που είναι εφοδιασμένες με τα πιο σύγχρονα και αξιόπιστα συστήματα αυτοματισμών τέντας, που βρίσκονται στην αγορά.\nΗ επιχείρηση 3D Τέντες δεσμεύεται για την παράδοση\nΈξυπνων παροχών για επαγγελματικές αλλα και κάθε είδους κατασκευές


Γιάννης Πουλόπουλος: Σήμερα η κηδεία του γνωστού ερμηνευτή - Arta2day.gr\nΑύγουστος 26, 2020 0434\nΤο τελευταίο «αντίο» στον Γιάννη Πουλόπουλο θα πουν σήμερα το απόγευμα συγγενείς και φίλοι στο κοιμητήριο της Κηφισιάς\nΟ Γιάννης Πουλόπουλος, ένας από τους σημαντικότερους ερμηνευτές του «Νέου Κύματος», άφησε την τελευταία του πνοή σε ηλικία 79 ετών, το βράδυ της Κυριακής 23 Αυγούστου. Ο σπουδαίος ερμηνευτής κατέληξε στη μονάδα εντατικής θεραπείας του νοσοκομείου «Αττικόν», όπου νοσηλευόταν, έπειτα από σοβαρά προβλήματα υγείας που αντιμετώπιζε.\nΗ κηδεία του Γιάννη Πουλόπουλου θα γίνει σήμερα, Τετάρτη 26 Αυγούστου στις 18:00 από το κοιμητήριο της Κηφισιάς. Ο ίδιος ήταν άλλωστε δημότης Εκάλης και κάτοικος Νέας Κηφισιάς τα τελευταία χρόνια.\nΗ σύζυγός του, Μπέτυ Πουλοπούλου:\n«Δεν μπορώ ακόμη να τον αποχαιρετήσω. Απλώς σκέφτομαι τη ζωή μου χωρίς αυτόν. Τη ζωή μου χωρίς τον Γιάννη. Δεν μπορώ να τον αποχαιρετήσω, δυσκολεύομαι ακόμη. Είχε ταλαιπωρηθεί με το πρόβλημα με τα μάτια του. Του έφερε κατάθλιψη αυτή η κατάσταση και όταν ήρθαν κάποια άλλα προβληματάκια στην υγεία του, δεν είχε το κουράγιο να τα πολεμήσει όσο έπρεπε. Έφυγε ήσυχα και λεβέντικα, όπως ήθελε εκείνος. Τα έκανε όπως ήθελε εκείνος. Είχε μια αγνότητα καλοσύνης. Δεν έκανε ποτέ κακό σε άνθρωπο. Στον μόνο άνθρωπο που έκανε κακό ήταν στον εαυτό του. Ήταν ένας καλός άνθρωπος, κάλος πατέρας. Ήταν αγνός για αυτό που ήταν. Τεράστιος τραγουδιστής».\nΘρίλερ με το σκάφος που χάθηκε στην Κεφαλονιά – Εντοπίστηκε στη Λευκάδα χωρίς τους επιβαίνοντες\nΠαρατείνονται έως την Κυριακή ( 6 Ιουνίου 2021) , οι εγγραφές – επανεγγραφές σε Βρεφονηπιακούς και Παιδικούς Σταθμούς.\nΚώστας Παππάς Μάιος 21, 2021\nΔικογραφία σε πρώην βουλευτή, δημοσιογράφο και αστυνομικούς για τη δολοφονία Μάλαμα


Η νέα οικονομία τα αλλάζει όλα | πιτσιρίκος\nΗ νέα οικονομία τα αλλάζει όλα\n14 Φεβ, ’17 7:29 ΜΜ\nΠολύ συχνά τα τελευταία χρόνια, φίλε μου Πιτσιρίκο, συζητάμε για το λεγόμενο «βασικό εισόδημα». Από την αρχή σε θυμάμαι ένθερμο υποστηρικτή της ιδέας κι εμένα να έχω αρκετές αντιρρήσεις.\nΔεν χρειάστηκε, όμως, να περάσει και πάρα πολύς καιρός για να βρεθώ στην θέση να παραδεχτώ πως, ανεξάρτητα από την ορθότητα ή μη των δικών μου επιφυλάξεων, η υιοθέτηση της έννοιας του βασικού εισοδήματος, τουλάχιστον από τις δυτικές κοινωνίες, δεν απέχει πολύ χρονικά.\nΟι νέες τεχνολογίες –με αιχμή την επαναστατική ανάπτυξη της τεχνικής νοημοσύνης (ΑΙ)– αλλάζει την φύση της εργασίας, καταστρέφει «παλαιές» θέσεις εργασίας και δημιουργεί άλλες «νέες» με πολύ ιδιαίτερα χαρακτηριστικά.\nΔεν θα ήταν, ίσως, υπερβολή να ισχυριστεί κάποιος ότι βρισκόμαστε πολύ κοντά στην κατάργηση της παραδοσιακής μισθωτής μορφής της εργασίας και την ολοκληρωτική αντικατάστασή της από μια «on demand» εργασίας, ευέλικτης όσο κανένας από μας δεν μπορεί να φανταστεί σήμερα, μιας εργασίας που δεν θα επαρκεί στο να εξασφαλίσει τους όρους επιβίωσης των περισσοτέρων «εργαζόμενων» ανθρώπων.\nΈνα καλό παράδειγμα για αυτό, είναι η Uber μια εταιρεία που μοιάζει περισσότερο με application χωρίς κανονικούς εργαζόμενους αλλά με χιλιάδες «ευέλικτους» συνεργάτες.\nΕίναι ζήτημα χρόνου, το ίδιο ή κάποιο παρόμοιο επιχειρηματικό μοντέλο να βρει εφαρμογή σε πολλούς κλάδους που σήμερα μας είναι σχεδόν αδιανόητο ακόμα και να το φανταστούμε.\nΈνα μεγάλο κομμάτι της εργατικής δύναμης δεν θα έχει αντικείμενο εργασίας και τελικά στην πραγματική ζωή η μοναδική λύση που θα μπορέσει να αποτρέψει την επανάσταση ή την εσωτερική διάλυση του καπιταλιστικού συστήματος δεν θα είναι άλλη από εκείνη του «βασικού εισοδήματος».\nΗ ίδια η έννοια του «βασικού εισοδήματος» δεν είναι καθόλου ξένη με τον καπιταλισμό.\nΛειτουργεί ως μαξιλάρι για τους πολλούς και ταυτόχρονα –και μέσω της επιπρόσθετης νέου τύπου εργασίας– αφήνει τον απαιτούμενο χώρο να ανθίσει το λουλούδι του πιθανού πλουτισμού εντός της νέας καπιταλιστικής αρένας, του ονείρου της φτωχής Σταχτοπούτας που φόρεσε το μαγικό γοβάκι κι έγινε μέσα σε μια νύχτα η Πριγκίπισσα του παραμυθιού.\nΤο βασικό εισόδημα, επίσης, δεν είναι τόσο ακριβή παροχή για το σύστημα όσο μερικοί νομίζουν.\nΜε την εφαρμογή του βασικού εισοδήματος βγαίνουν από την μέση συνταξιοδοτικά και ασφαλιστικά ταμεία, επιδόματα ανεργίας και διάφορα άλλα κοινωνικά βοηθήματα.\nΤο βασικό εισόδημα που μπορεί σε μια ιδεατή σοσιαλιστική κοινωνία να απελευθερώσει τον άνθρωπο από τα δεσμά της υποχρεωτικής εργασίας, στον καπιταλισμό μπορεί να απαλλάξει το κράτος από τον όποιο κοινωνικό ρόλο θα έπρεπε να έχει.\nΤα πλεονεκτήματα αυτά τα βλέπουν όλο και περισσότεροι καπιταλιστές και οι συζητήσεις για την καθολική εφαρμογή του βασικού εισοδήματος πληθαίνουν από την μια άκρη του πλανήτη ως την άλλη.\nΚάθετα απέναντι στην έννοια του βασικού εισοδήματος, τοποθετείται η μεσαία τάξη.\nΕίναι αυτή που εναντιώνεται στην εφαρμογή του μέτρου, αφού στην περίπτωση εφαρμογής του θα χάσει πολύ περισσότερα από όσα έχει να κερδίσει.\nΧαρακτηριστικό παράδειγμα η Ελβετία όπου, θεωρητικά, ο λαός είχε την δυνατότητα δια του δημοψηφίσματος που οργανώθηκε να επιβάλει το «βασικό εισόδημα» στην χώρα.\nΌμως, η πρόταση απορρίφθηκε με συντριπτική –σχεδόν 70%- πλειοψηφία.\nΟ λόγος απλός. Η πρόταση για το βασικό εισόδημα ήταν πολύ πιο κάτω από τις μέσες αποδοχές της πολύ μεγάλης και πλατιάς μεσαίας τάξης της Ελβετίας.\nΤο ίδιο θα συμβεί σε οποιαδήποτε χώρα της Δυτικής Ευρώπης ή της Βόρειας Αμερικής προσπαθήσουν να επιβάλουν το μέτρο.\nΗ συντριπτική πλειοψηφία της κοινωνίας θα το απορρίψει.\nΤο ίδιο, βέβαια, θα συνέβαινε και στην Ελλάδα, αν οι πολίτες έπρεπε να αποφασίσουν για την εφαρμογή του ή όχι, την εποχή των Ολυμπιακών αγώνων του 2004 και του «ευρωπαϊκού εκσυγχρονισμού» των φθηνών δανείων.\nΤώρα όμως –τον όγδοο χρόνο των μνημονίων και της χρεοκοπίας– τα αποτελέσματα θα ήταν πιθανότατα πολύ διαφορετικά.\nΌμως, το παγκόσμιο καπιταλιστικό σύστημα δεν μπορεί για πολύ ακόμα να συνεχίσει με αυτόν τον τρόπο και στον ίδιο ρυθμό.\nΣτα επόμενα λίγα χρόνια θα ενισχύεται η πεποίθηση των ελίτ πως ένα γενικευμένο reset δεν θα είναι μονάχα χρήσιμο για την διατήρηση της εξουσίας τους αλλά και απολύτως απαραίτητο για την οικονομική επιβίωση του συστήματός τους.\nΟι οικογενειάρχες ψηφοφόροι που σήμερα αντιδρούν σε οποιαδήποτε περιορισμό των απολαβών και προνομίων τους -σταθερή μισθοδοσία, συντάξεις, επιδόματα, περίθαλψη, κλπ.- θα είναι διατεθειμένοι να δεχτούν και να συμβιβαστούν με τα ελάχιστα, αν βρεθούν στην κορύφωση της κοινωνικής διαπραγμάτευσης με τα πόδια τους τσακισμένα από το τσουνάμι της κρίσης που θα φέρει το αναπόφευκτο σκάσιμο της τεράστιας φούσκας των χρηματιστηρίων και των διεθνών αγορών.\nΤο παράδειγμα της Ελλάδας αυτό διδάσκει.\nΗ σύγκρουση έρχεται και το αν θα είναι το βασικό εισόδημα κατάκτηση των λαϊκών στρωμάτων ή ένα απλό φιλοδώρημα που θα δίνει η άρχουσα τάξη, δεν θα είναι κάτι που θα κριθεί ούτε από τον παράγοντα τύχη ούτε από τις συγκυρίες.\nΘα είναι αποτέλεσμα ταξικών αγώνων, όσο κι αν φοβόμαστε πως γνωρίζουμε από τώρα τον νικητή και τον ηττημένο.\nΣυχνά όμως η σωστή ανάλυση μιας μεγάλης ήττας αποτελεί την βασική προϋπόθεση της τελικής νίκης.\nΗ νέα οικονομία θα τα αλλάξει όλα, μαζί και την μορφή οργάνωσης του ταξικού αγώνα.\nΜια νέα εποχή –γεμάτη καινούργιες υποσχέσεις και πιο ρεαλιστικές προσδοκίες– γεννιέται μέσα στα αίματα και στις οδύνες μιας μάνας που πεθαίνει.\nΔεν θα είμαστε εδώ για να χαρούμε την Άνοιξη αλλά ίσως σταθούμε τυχεροί να δούμε τα πρώτα πράσινα φυλλαράκια να ξεπροβάλουν από το μαύρο χώμα.\nΤα σύννεφα έχουν μαζευτεί στον ουρανό και οι φυλές των Βαρβάρων έχουν μαζευτεί στα σύνορα πέρα από τον μεγάλο ποταμό.\nΗ μπόρα είναι έτοιμη να ξεσπάσει με πρωτοφανή ορμή.\nΣτο παλάτι κάποιοι το υποπτεύονται μα οι περισσότεροι καμώνονται πως τίποτα το ασυνήθιστο δεν συμβαίνει.\nΜόλις όμως ανοίξουν οι πύλες και το στέμμα του βασιλιά κατρακυλήσει από το κεφάλι χάμου στο πάτωμα, τίποτα δεν θα μείνει ίδιο με το χθες και το σήμερα.\nΘα πέσει η νύχτα, μα στο πρώτο φως της μέρας ο άνθρωπος θα βρεθεί είτε στην πνιγηρή ομίχλη ενός νέου Μεσαίωνα είτε μες στις ζεστές αχτίδες μιας δεύτερης Αναγέννησης.\nΌλα ανοιχτά γιατί όλα αλλάζουν.\nΥ.Γ. Στην Ελλάδα κουβεντιαζουν κάποιοι ακόμη για την αξιολόγηση και την αναγκαιότητα παραμονής της χώρας στο ευρώ, την στιγμή που μέσα στην τελευταία επταετία εχει συμβεί η μεγαλύτερη εσωτερική υποτίμηση στην ιστορία των ανεπτυγμένων δυτικών κρατών, προκειμένου να γίνει ανταγωνιστική η ελληνική οικονομία, χωρίς να έχουν ανέβει σχεδόν καθόλου οι εξαγωγές! Και φυσικά, ούτε ρωτάει κανείς το γιατί, ούτε απαντά. \n(Αγαπητέ Ηλία, δεν έχω καμία αμφιβολία για την εφαρμογή του βασικού εισοδήματος για όλους. Και δεν έχω αμφιβολία, γιατί το έχει προβλέψει κι αυτό ο καπιταλισμός. Το έχουν προβλέψει οι οικονομικές ελίτ. Τώρα που οι θέσεις εργασίας εξαφανίζονται -και θα μειώνονται διαρκώς λόγω της αυτοματοποίησης και της οικονομίας της αγοράς- θα δώσουν το βασικό εισόδημα στους «πληβείους», για να μην κινδυνεύσουν από τους «πληβείους». Ξεσκίστηκα να γράφω όλα αυτά τα χρόνια για το βασικό εισόδημα. Όχι γιατί το θεωρώ επαναστατικό αλλά γιατί προσπαθώ να είμαι ρεαλιστής και όχι Μαρία Αντουανέτα ή Μαντάμ Σουσού. Αφού οι άνθρωποι δεν ξεσηκώνονται για να διεκδικήσουν τα δικαιώματά τους -για όλους-, ας είναι τουλάχιστον όλοι στεγασμένοι και ταϊσμένοι. Με το βασικό εισόδημα μπορεί να γίνει αυτό. Ηλία, μια πρωινή βόλτα στο κέντρο της Αθήνας αρκεί για να καταλάβει κάποιος πόσοι αποκλεισμένοι υπάρχουν. Με το βασικό εισόδημα αυτό δεν θα συνέβαινε. Όλοι αυτοί θα είχαν στέγη, φαγητό και τα βασικά έξοδα. Επίσης, με το βασικό εισόδημα, δεν θα είχαν φύγει από την Ελλάδα όλοι οι Έλληνες που έφυγαν. Κάποιοι από αυτούς θα μπορούσαν να μείνουν. Ηλία΄, είναι πολύ καλό που δεν χρειάζεται πια να εργάζονται όλοι οι άνθρωποι. Πολύ καλό. Ηλία, αν, παράλληλα με το βασικό εισόδημα, οι πολίτες αγωνιστούν για την αναδιανομή του πλούτου -μέσω του βασικού εισοδήματος-, η εργασία, όπως την ξέρουμε, θα αποτελεί παρελθόν και ο ελεύθερος χρόνος θα είναι γεμάτος ηδονές, απολαύσεις και γνώση. Καιρός είναι. Όταν οι άνθρωποι δεν θα εργάζονται, θα έχουν χρόνο να διαβάσουν, να συζητήσουν και να σκεφτούν. Και η σκέψη είναι δύναμη. Η σκέψη είναι επανάσταση. Και τότε θα αλλάξουν όλα. Να είσαι καλά, Ηλία. Και κοίτα να φτιάξεις εκείνο το σπίτι με το δωμάτιο για εμένα, γιατί η Ελλάδα πάσχει από ανίατη ηλιθιότητα. Και φοβάμαι πως είναι κολλητική.)\nNext story Η ΑΕΠΙ και τα ψεύτικα τα λόγια τα μεγάλα\nPrevious story Τι θέλουν οι γυναίκες


Συσκευή EXPRESS " BIOTEST " - Biomedis GR Team - Βιοσυντονισμός Ελλάδα\nΠρόκειται για μία συσκευή ελέγχου των ενεργειακών και προσαρμοστικών ικανοτήτων του οργανισμού. Ελέγχει το επίπεδο του στρες καθώς και την εξισορρόπηση της ροής και της ανάκτησης της ενέργειας στο σώμα μας. Έχει την ικανότητα να προβλέπει , μειώνοντας τον κίνδυνο απρόβλεπτων προβλημάτων υγείας , βελτιώνοντας έτσι την ποιότητα της ζωής.\nΠώς λειτουργεί η biotest;\nΗ συσκευή Biotest τροφοδοτεί τον οργανισμό μας με έναν καρδιακό παλμό για 4-5 λεπτά , μέσα από έναν αισθητήρα ο οποίος μοιάζει με μανταλάκι και συνδέεται στον αντίχειρά μας. Η συσκευή συνδέεται με τον ηλεκτρονικό μας υπολογιστή μέσω μίας θύρας USB. Στον υπολογιστή μας χρειάζεται να έχουμε εγκατεστημένο ένα εκ των λειτουργικών συστημάτων , τα οποία μας δίνουν άμεσα τα αποτελέσματα και τις μετρήσεις από την συσκευή.\nΗ συσκευή Biotest διαμορφώνει τα αποτελέσματα μέσα από την ανάλυση του παλμικού κύματος το οποίο εκπέμπει η καρδιά μας.\nΤο σημαντικότερο είναι πως υπάρχει επιλογή του τρόπου παρουσίασης των αποτελεσμάτων. Αυτή μπορεί να γίνει με ένα πιο σύνθετο διάγραμμα , το οποίο παρέχει εξειδικευμένες πληροφορίες ή μπορεί να γίνει με ένα απλό διάγραμμα το οποίο μπορεί να γίνει κατανοητό από τον καθένα μας. Σκοπός της συσκευής να ικανοποιήσει τον οποιοδήποτε.\nΕξέταση σε 3 βήματα.\nΗ εξέταση στο σπίτι σας περιλαμβάνει 3 εξαιρετικά απλά βήματα:\n1. Τοποθετήστε την συσκευή στον αντίχειρα σας και πιέστε πρώτα το κουμπί «Βρείτε αισθητήρα» και έπειτα το κουμπί «Start». Περιμένετε για 4-5 λεπτά μέχρι η συσκευή να κάνει τις αντίστοιχες μετρήσεις.\n2. Πατήστε το κουμπί «Stop» , αυτόματα θα πάρετε ένα απλό και σαφές συμπέρασμα για την κατάσταση του σώματος σας.\n3. Ακολουθήστε πρόγραμμα για την βελτίωση της υγείας. Ρυθμίστε την διατροφή σας , βάλτε την άσκηση στην ζωή σας. Αν τα αποτελέσματα συνεχίσουν να είναι αρνητικά σε επόμενες μετρήσεις απευθυνθείτε στον γιατρό σας.\nΓιατί το Biotest είναι χρήσιμο για εμένα;\nΕίναι εξαιρετικά αποδοτικό αφού διαθέτει την ικανότητα να ανιχνεύει έγκαιρα γενικές αλλαγές στον τρόπο λειτουργίας των ζωτικών οργάνων μας , μειώνοντας σημαντικά τον κίνδυνο εμφάνισης και ανάπτυξης ασθενειών.\nΣας δίνει την ευκαιρία να παρακολουθείτε σε τι κατάσταση είναι το σώμα σας κατά την διάρκεια της θεραπείας , την κατάστασή του κατά την διάρκεια της άσκησης καθώς και τα επίπεδα άγχους στον οργανισμό μας. Μπορούμε δηλαδή ανά πάσα στιγμή να παρακολουθήσουμε πως επηρεάζει την υγεία μας ο τρόπος ζωής εκείνη την χρονική περίοδο.\nΤι ακριβώς είναι ο αισθητήρας (μανταλάκι) ;\nΠρόκειται για έναν αισθητήρα του παλμικού κύματος της καρδιάς , ο οποίος συνδέεται στο δάκτυλο του εξεταζόμενου και καταγράφει την συχνότητα του παλμού. Η συσκευή διαθέτει έναν μικροεπεξεργαστή ο οποίος μετατρέπει την συχνότητα σε ψηφιακά δεδομένα και μέσα από την υποδοχή micro-USB που διαθέτει τα μεταφέρει στον ηλεκτρονικό σας υπολογιστή. Η συσκευή είναι κατασκευασμένη από πλαστικό ώστε να μην υπάρχει κίνδυνος ηλεκτροπληξίας.\nΤο μήκος κύματος του αισθητήρα οπτικής ακτινοβολίας είναι 940 nm με ισχύ λιγότερο από 1 mW. Το εύρος ζώνης είναι από 0 έως 30 Hz. Η διασύνδεση με τον Η/Υ γίνεται μέσα από θύρα USB 1.1V (USB 2.0). Η τάση τροφοδοσίας της συσκευής είναι 5 V και η κατανάλωση δεν ξεπερνά τα 0.02 Α. οι διαστάσεις του αισθητήρα είναι 65x40x30 mm και το βάρος του είναι 50 g. Η συσκευή διαθέτει αυτονομία λειτουργίας 8 ωρών μετά από πλήρη φόρτιση.


Δημόσιος απολογισμός για το δήμο Ιλίου. «Για εμάς τον πρώτο λόγο έχουν οι πολίτες» είπε ο Νίκος Ζενέτος - Δυτική Όχθη\nΑρχική ΤΟΠΙΚΕΣ ΕΙΔΗΣΕΙΣ ΙΛΙΟΝ Δημόσιος απολογισμός για το δήμο Ιλίου. «Για εμάς τον πρώτο λόγο έχουν...\nΔημόσιος απολογισμός για το δήμο Ιλίου. «Για εμάς τον πρώτο λόγο έχουν οι πολίτες» είπε ο Νίκος Ζενέτος\nΜε σημείο αιχμής την Κοινωνική Πολιτική και σαφή προτεραιότητα να υφάνει δίχτυ προστασίας για τις ασθενέστερες κοινωνικές ομάδες, πορεύθηκε ο δήμος Ιλίου το 2013, όπως προέκυψε από τον ανοιχτό δημόσιο απολογισμό που πραγματοποίησε η δημοτική αρχή. Το θερμόμετρο ανέβηκε όταν η αντιπολίτευση επιχείρησε να υποβαθμίσει τη σημασία της διαδικασίας και ο δήμαρχος Νίκος Ζενέτος απάντησε πως όταν κάποιος έχει να επιδείξει έργο, μπορεί να κάνει δημόσιο απολογισμό χωρίς να φοβάται…\nΌπως τόνισε, στην εισήγησή του, ο κ. Ζενέτος, με την εφαρμογή του Προγράμματος «Καλλικράτης» μεγάλο εύρος αρμοδιοτήτων μεταφέρθηκαν στους δήμους χωρίς να αποδοθούν οι απαιτούμενοι, συνταγματικά θεσμοθετημένοι, πόροι, με αποτέλεσμα να αναγκάζονται να λειτουργούν στα όρια των δυνατοτήτων τους.\n«Ως δημοτική αρχή, αντιμετωπίσαμε την κατάσταση με σοβαρότητα και υπευθυνότητα, με ρεαλιστική ιεράρχηση των στόχων και πάντοτε σε ετοιμότητα, προκειμένου να ανταποκριθούμε στις αυξανόμενες απαιτήσεις και ανάγκες της πόλης και των πολιτών της. Με συλλογική οργάνωση και λειτουργία, διαχειριστήκαμε με σεβασμό το δημόσιο χρήμα, αξιοποιώντας με τον καλύτερο δυνατό τρόπο κάθε ευρώ που μπήκε στο ταμείο του Δήμου. Η ισχυρή οικονομική θέση που βρίσκεται ο Δήμος Ιλίου του δίνει τη δυνατότητα να αντιμετωπίζει με αξιοπρέπεια και νηφαλιότητα κάθε απρόοπτο» ανέφερε μεταξύ άλλων.\nΚαι πρόσθεσε: «Έχοντας ως επίκεντρο τον άνθρωπο, λειτουργούμε με ευσυνειδησία και ήθος, έχοντας ως μέγιστο στόχο και διεκδίκηση το συμφέρον του Ιλίου. Για εμάς τον πρώτο λόγο έχουν πάντα οι πολίτες τους οποίους υπηρετούμε, για αυτό το λόγο θα συνεχίσουμε την αδιάλειπτη προσπάθεια, υπερασπιζόμενοι το δικαίωμά τους να διαβιώνουν σε μια πόλη που «αξίζει να ζεις».\n« Ο απολογισμός είναι σαν ένα διαφημιστικό φυλλάδιο, χωρίς ενδιαφέρον. Δεν χειροκροτούμε τις μελέτες που έχετε υποβάλλει προς έγκριση, είναι υποχρέωση των υπαλλήλων να τις φτιάχνουν και για αυτό τους πληρώνουμε. Δε χειροκροτούμε τους ποδηλατόδρομους, οι οποίοι έχουν δημιουργήσει προβλήματα στον εμπορικό κόσμο. Δεν υπάρχει ανάπτυξη στο κέντρο του Ιλίου»\nΚωνσταντίνος Κάββουρας, Συνεργασία Ριζοσπαστικής Αυτοδιοίκησης\n«Δε μπορεί να παρουσιάζονται έργα αυτονόητα ως σημαντικά. Στόχευση έχετε σε έργα βιτρίνας. Το βάρος θα πρέπει να πέσει σε μακρόπνοες κοινωνικές υποδομές που δεν στηρίζονται σε προγράμματα».\n«Άκαιρη η συζήτηση για τον απολογισμό, δεν προσφέρει τίποτα. Δεν αμφισβητούμε το έργο που έχει γίνει. Ο δήμος είναι οικονομικά ισχυρός αλλά οι δημότες είναι οικονομικά ανίσχυροι και σε αυτό έχει συμβάλλει ο δήμος, με την ανταποδοτικότητα, τα τροφεία, την ανεργία. Θα μπορούσαν να υπάρχουν μειώσεις στις συνδρομές κ.α»\n«Υπάρχει πλήρης απαξίωση της διαδικασίας, αφού απέχουν συνειδητά οι φορείς. Είναι ευθύνη της διοίκησης, η ουσιαστική αποφυγή της όποιας συμμετοχικής διοίκησης. Να πάτε στον κόσμο, να πάρετε την άποψή του και να συνδιαμορφώσετε το τεχνικό πρόγραμμα του δήμου».\nΓιώργος Κανελλόπουλος, Δημοτική Ισοπολιτεία\n«Δε μπορούμε να μη βλέπουμε τα θετικά. Θα ήθελα, στον απολογισμό, να συμπεριλαμβάνεται στο πλάνο ανάπτυξης ο σχεδιασμός και η υλοποίηση ενός νέου κοιμητηρίου, καθώς έχει γεμίσει ασφυκτικά το ήδη υπάρχον».\nΤι απάντησε ο δήμαρχος, Νίκος Ζενέτος\n«Η σημερινή διαδικασία προβλέπεται από τον Καλλικράτη. Πέρα από αυτό, όταν κάποιος έχει κάνει έργο, δε φοβάται να το επιδείξει δημόσια γιατί και η κοινωνία το έχει επιβραβεύσει. Είναι σημαντικό να θυμόμαστε ότι οι γενναίοι και οι ειλικρινείς ανταμείβονται πολιτικά. Θα πρέπει να αναγνωρίζουμε την πραγματικότητα και να προτείνουμε λύσεις, αντί να κατηγορούμε την πόλη μας για εγκληματικότητα και διαφθορά, στο βωμό μιας στείρας αντιπολίτευσης.\nΩς διοίκηση, κάναμε ότι πέρασε από το χέρι μας για να ανακουφιστούν οι πολίτες. Μειώσαμε τα ανταποδοτικά τέλη, οι χαμηλόμισθοι δεν πληρώνουν τροφεία ενώ στηρίζονται από την κοινωνική υπηρεσία του δήμου και το κοινωνικό παντοπωλείο. Ευχαριστώ δε, το σύνολο των υπηρεσιών του δήμου και τη διοίκηση, γιατί σε αυτούς οφείλονται πολλά.\nΥπάρχουν οδικά πτηνά που έχουν καλή φωνή και κελαηδούν και εκείνα που δεν έχουν καλή φωνή και επιλέγουν να μην κελαηδούν. Υπάρχουν, όμως, και εκείνα που νομίζουν ότι έχουν καλή φωνή αλλά κράζουν. Διαλέξτε, εσείς σε ποια κατηγορία ανήκετε. Εμείς ανήκουμε στην κατηγορία εκείνων που ήταν, είναι και θα κοντά στους κατοίκους».


Παρατηρητήριο Αμαρουσίου: Αθήνα - Σκόπια: Τι έχει αλλάξει\nΚατά τη δεκαετία του 2000, η επίσημη θέση, όπως αυτή καταγράφεται σήμερα στην ιστοσελίδα του υπουργείου Εξωτερικών, άλλαξε:\nΗ Ελλάς δηλώνει ότι συζητεί μια ονομασία με γεωγραφικό ή άλλο προσδιορισμό μπροστά από τον όρο «Μακεδονία», και αυτή η ονομασία πρέπει να ισχύει σε κάθε διεθνή χρήση.\nΠιστεύω ότι από την υιοθέτηση της δεύτερης επίσημης γραμμής μέχρι σήμερα έχουν αλλάξει σημαντικές παράμετροι των ελληνοσκοπιανών σχέσεων και της βαλκανικής πραγματικότητας.\nΘυμίζω τα δεδομένα:\n1. Η μερική υποχώρησή μας στο ζήτημα του ονόματος είχε ως σκοπό να αμβλυνθεί η στάση των γειτόνων και να εξευρεθεί μια αμοιβαίως αποδεκτή λύση.\nΟμως, είναι προφανές ότι η ελληνική υποχώρηση δεν εκτιμήθηκε. Αντιθέτως, εξελήφθη ως αδυναμία του Ελληνισμού.\n2. Τότε που υιοθετήθηκε η θέση περί γεωγραφικού προσδιορισμού κ.λπ. υπήρχε ακόμη η ελπίδα να μαλακώσει η σκληρή εθνικιστική γραμμή των Σκοπιανών, μέσω της οικονομικής διπλωματίας.\nΤα γεγονότα διέψευσαν αυτή την προσδοκία. Η ελληνική επιχειρηματική παρουσία είτε πολεμήθηκε είτε αποθράσυνε τους γείτονες.\n3. Ο αλβανικός παράγων έχει πλέον εξελιχθεί σε καταλυτικό στοιχείο για το μέλλον του κράτους της ΠΓΔΜ.\nΜε τη στήριξη των Τιράνων, η αλβανική κοινότητα, που αριθμεί περί το 25%-30% του πληθυσμού, διεκδικεί καθεστώς ισότιμης εθνότητας με τους ψευδομακεδόνες και απειλεί με διάσπαση το κράτος. Ηδη, οι δυτικές επαρχίες αποτελούν ένα αλβανικό κράτος εν κράτει.\nΑυξάνεται ο κίνδυνος για πιθανή διχοτόμηση της ΠΓΔΜ, άρα οι Σκοπιανοί είναι εκείνοι που μας έχουν μεγαλύτερη ανάγκη και όχι εμείς εκείνους.\n4. Η Βουλγαρία έχει εισέλθει δυναμικά στο παιχνίδι.\nΠολιτικά, εκκλησιαστικά και πολιτιστικά προβάλλεται ως η προστάτιδα των Σλάβων των Σκοπίων - και η κυβέρνηση Ζάεφ αποδέχεται ευχαρίστως αυτή την προστασία. Επομένως, οποιαδήποτε ελληνική παραχώρηση δεν θα αξιοποιηθεί μόνο από το μικρό και προβληματικό κράτος των Σκοπίων, αλλά και από τον αναγεννώμενο βουλγαρικό εθνικισμό.\n5. ΟΙ ΗΠΑ αντιμετωπίζουν την έντονη διάθεση της Ρωσίας να παρεμβαίνει στα Βαλκάνια και επείγονται να εντάξουν την ΠΓΔΜ στο ΝΑΤΟ.\nΓι’ αυτό θα ήταν διατεθειμένες να ακούσουν με μεγαλύτερο ενδιαφέρον τις ελληνικές εθνικές και ιστορικές ευαισθησίες, ώστε να αρθεί η ελληνική αντίρρηση.\nΔεν είναι τυχαίο ότι Ελληνες ανταποκριτές στην Αμερική μεταδίδουν διαρροές από το αμερικανικό ΥΠΕΞ, ότι δηλαδή συζητείται και η ονομασία «Δημοκρατία της Κεντρικής Βαλκανικής».\nΕπιτέθηκαν σε λεωφορείο με διαδηλωτές οι θρασύδειλ...\nΣτις 2:00 μ.μ. το συλλαλητήριο για την ΜΑΚΕΔΟΝΙΑ\nΑποκαλεί «Μακεδόνες» τους Σκοπιανούς ο ΣΥΝομιλητής...


Ο απόλυτος προορισμός για τα πανηγύρια του Έλληνα οπαδού αποτέλεσε την επόμενη αποστολή μας. Εμείς, δεν το πανηγυρίσαμε και πολύ.\nΕξερευνώντας τις στάσεις του Μετρό με τη Φραντζέσκα, έχουμε αποκτήσει πια μια ιεροτελεστία. Στο δρόμο της επιστροφής στο γραφείο, κοιτάζουμε το χάρτη των γραμμών και κυκλώνουμε (όχι κυριολεκτικά, σεβόμαστε την καθαριότητα του μέσου) τον προορισμό της επόμενης αποστολής. Έτσι, για να ξέρουμε τι μας περιμένει.\nΟλοκληρώνοντας λοιπόν την αξιολόγηση της στάσης Πανεπιστήμιο, είχε φτάσει η στιγμή του σκάουτινγκ της επόμενης κουκίδας στην κόκκινη γραμμή. Στη θέα της λέξης Ομόνοια, ας πούμε ότι δεν ενθουσιαστήκαμε κιόλας.\nΑς μην το παίζουμε Γερμανοί τουρίστες. Ξέρουμε όλοι ότι η Ομόνοια δεν φημίζεται ούτε για την ομορφιά, ούτε για την καθαριότητα, ούτε για την ασφάλειά της. Πιο πολύ ως η επίσημη έδρα για τους πανηγυρισμούς των φιλάθλων μετά από μεγάλες νίκες είναι γνωστή αλλά και ως στέκι εμπόρων και χρηστών ναρκωτικών και εσχάτως ταλαιπωρημένων μεταναστών.\nΜε δυσπιστία, μια δόση προκατάληψης αλλά και αίσθηση ευθύνης απέναντι στην αποστολή μας, βγήκαμε απ’ την έξοδο προς την οδό 3ης Σεπτεμβρίου. Το γεγονός ότι η πρώτη εικόνα που είδαμε, ήταν ένας καυγάς (με μπουνιές, κλωτσιές και απ’ όλα) σίγουρα δεν βοήθησε, όμως δεν μας πτόησε. Η αποστολή μας ήταν διπλή: να ανακαλύψουμε τις άχαστες επιλογές της περιοχής και να αποκαταστήσουμε τη φήμη της.\nΕξαρχής γνωρίζαμε ότι πάνω στην πλατεία, δύσκολα θα βρούμε αυτό που ψάχνουμε. Πέρα από καφετέριες, τυροπιτάδικα, ανησυχητικά πολλές ψησταριές που πουλάνε ολόκληρα κοτόπουλα κι ένα τεράστιο Hondos Center, το ενδιαφέρον ήταν μικρό. Γύρω απ’ την πλατεία βέβαια, απλώνονται όλοι οι μεγάλοι δρόμοι της πόλης, η Σταδίου, η Πανεπιστημίου, η Αθηνάς, η 3ης Σεπτεμβρίου κι η Αγίου Κωνσταντίνου. Χαμός.\nΠριν προλάβουμε να πελαγώσουμε, αποφασίσαμε να κινηθούμε προς όλες τις κατευθύνσεις, αν κι η αλήθεια βρισκόταν για ακόμη μια φορά στα φιλότιμα στενάκια και όχι στους πολυδιαφημισμένους δρόμους-ντίβες.\nΠροβολη Μετρό Ομόνοιας σε χάρτη μεγαλύτερου μεγέθους\n80 χρόνια ούζα\nΚανονικά: Καφέ ουζερί “Ζίτσα”\nΜετά από μισή ώρα άκαρπης βόλτας, είχα αρχίσει να συμβιβάζομαι με την ιδέα πως το αφιέρωμα στην στάση της Ομόνοιας θα αφορά μόνο κοτόπουλα και περίπτερα, αφού δεν είχαμε παρατηρήσει κάτι άλλο ενδιαφέρον. Μέχρι που στρίψαμε στην οδό Βεραντζέρου.\nΕκεί το μάτι μας έπεσε στην ταμπέλα του ουζερί “Ζϊτσα” και σχεδόν μηχανικά κατευθυνθήκαμε προς το παραδοσιακό μαγαζί που ξεχώριζε σαν τη μύγα μες το γάλα στην περιοχή. Το ουζερί αυτό βρίσκεται εκεί από το 1935 παρακαλώ κι η επίσημη περιγραφή του είναι “ηπειρώτικο καλλιτεχνικό καφενείο”. Αμέ. Παλαιότερα φιλοξενούσε ζωντανά κονσέρτα κλαρίνου κι έχει εμφανιστεί εκεί κι ολόκληρος Πετρολούκας.\nΕίναι ανοιχτό καθημερινά, εκτός Κυριακής, από τις 6.30 το πρωί μέχρι τις 19.00 το απόγευμα και οι περισσότεροι πελάτες του το τιμούν σταθερά εδώ και σχεδόν μισό αιώνα. Κάτι θα ξέρουν.\n(Βερανζέρου 23, τηλ. 210-5222684)\nΉρωας #1 Ο Γιώργος\nΔούλευε ως προϊστάμενος στην DHL, όταν οι δύο παππούδες που διατηρούσαν το μαγαζί, αποφάσισαν να το παραχωρήσουν. Άρπαξε την ευκαιρία απ’ τα μαλλιά και τα τελευταία 5 χρόνια είναι κι επίσημα ο ιδιοκτήτης του ιστορικού καφέ-ουζερί, δηλώνοντας ενθουσιασμένος με τη νέα του ζωή, μακριά απ’ την πίεση και το άγχος μιας μεγάλης εταιρείας. “Το καφενείο είναι σχολή, μια τεράστια εμπειρία. Έρχομαι σε επαφή και κουβεντιάζω με ανθρώπους όλων των τάξεων, από βουλευτές μέχρι απλούς μεροκαματιάρηδες“, μου λέει με ένα ζηλευτό χαμόγελο ήρεμου ανθρώπου, πριν παραδεχθεί ότι η περιοχή έχει πια υποβαθμιστεί πολύ.\nΠήγαμε για μαλλί\nΚανονικά: Ανδρικό κομμωτήριο “Δημήτρης”\nΟι εκπλήξεις στην Βεραντζέρου δεν σταμάτησαν στο καλλιτεχνικό καφενείο, αφού λίγο πιο κάτω κρυβόταν κι ένα ακόμα πιο παραδοσιακό κουρείο. Εκεί μας περίμενε κι ο ίδιος ο κύριος Δημήτρης επί τω έργω και η σύζυγος Θεοδώρα, παρότι το μαγαζί πλέον ανήκει στην κόρη τους, Βασιλική. “Δεν αλλάζουμε όμως το όνομα γιατί ο κόσμος το έχει μάθει πια έτσι” μου λέει το -πρώην πια- αφεντικό.\nΛογικό, όταν βρίσκεται εκεί από το 1968 και μέσα σε αυτό έχει γυριστεί ταινία με τον Κιμούλη αλλά και μπόλικες διαφημίσεις. Αν σου φαίνεται λοιπόν γνώριμο στις φωτογραφίες, το μυστήριο λύθηκε. Προφανώς βασίζεται σε σταθερή πελατεία που έχει αγαπήσει πια το κομμωτήριο, αν και παλαιότερα δεν ήταν λίγοι κι οι περαστικοί που σταματούσαν για ένα γρήγορο κούρεμα ή ξύρισμα με τη φαλτσέτα. Δουλεύει σε ώρες καταστημάτων και ο κύριος Δημήτρης με καμάρι βλέπει πελάτες που ερχόντουσαν να κουρευτούν ως παιδάκια, πλέον να φέρνουν τα δικά τους παιδιά.\n(Βεραντζέρου 4, τηλ. 210-3819393)\nΗρωίδα #2 Η Θεοδώρα\nΣύζυγος του πρώην ιδιοκτήτη, μητέρα της σημερινής ιδιοκτήτριας, της κόρης Βασιλικής, η οποία τις Τετάρτες παίρνει το ρεπό της κι έτσι τη χάσαμε. Βοηθάει τη Βασιλική στο ταμείο κι έρχονται καθημερινά μαζί με τον κύριο Δημήτρη και για ασφάλεια, αφού έχουν ήδη ληστέψει το μαγαζί 2 φορές. Παρ’ όλα αυτά, ισχυρίζεται ότι τον τελευταίο χρόνο η περιοχή έχει καθαρίσει αισθητά από ναρκομανείς, όμως η ύφεση έχει κλείσει πολλά απ’ τα γύρω μαγαζιά κι έχει μειώσει αισθητά και την πελατεία. Η ατρόμητη κυρία Θεοδώρα πάντως, δεν έχασε δευτερόλεπτο την ευγένειά της.\nΚανονικά: Άντερ Κονστράξιον\nΔεν έχω ιδέα τι μπορεί να κρύβει το κτίριο που βρίσκεται πάνω στην πλατεία της Ομόνοιας και αναγράφει με μεγάλα γράμματα “Άντερ Κονστράξιον”, όμως κατάφερε να μου τραβήξει το ενδιαφέρον. Το “Μπάγκειον” που έγραφε με μικρότερα γράμματα με βοήθησε να ανακαλύψω ότι πρόκειται για το πρώην ιστορικό ξενοδοχείο που έχτισε ο Τσίλλερ στα τέλη του 19ου αιώνα και πλέον λειτουργεί ως εκθεσιακός χώρος της αθηναϊκής Μπιενάλε. Το μυστήριο λύθηκε, η τέχνη φταίει για όλα.\nΔιπλό ημίχρονο, σουβλάκι τελικό\nΚανονικά: Σουβλάκι “Η Λειβαδιά”\nΣυνεχίζοντας τη βόλτα μας όσο πιο μακριά απ’ την πλατεία γίνεται, μια ακαταμάχητη μυρωδιά μας τράβηξε προς την πλατεία Κάνιγγος. Σουβλάκι η “Λειβαδιά” κύριοι και ο Κομπότης θα ήταν περήφανος.\nΠαραδοσιακό, χειροποίητο καλαμάκι από το 1965. Βλέπω ένα μοτίβο εδώ. Η βόλτα μας στην Ομόνοια συνδυαζόταν με την ανακάλυψη μαγαζιών με ιστορία τουλάχιστον μισού αιώνα και το σουβλατζίδικο ήρθε να κάνει το περήφανο 3 στα 3. Η μια εκ των τεσσάρων ιδιοκτητριών, η συμπαθέστατη κυρία Όλγα, ανέλαβε να μας ξεναγήσει, εξηγώντας μας πως διατηρεί ακόμα το εργαστήριο στον κάτω όροφο, εκεί που συμβαίνει όλη η μαγεία που καταλήγει στα πιάτα μας.\nΚαι αυτό φυσικά, διατηρεί την ίδια σταθερή πελατεία εδώ και πολλά χρόνια, με τους παλιούς πελάτες πλέον να φέρνουν για καλό σουβλάκι τα εγγόνια τους. Εμείς πάντως το επισκεφτήκαμε στις 12.30 το μεσημέρι κι ήταν ασφυκτικά γεμάτο. Ή ξαφνικά γίναμε Σουηδία ή απλά είναι πολύ νόστιμα. Το δεύτερο δίνει απόδοση 1,30.\n(Κάνιγγος 2, τηλ. 210-3832413)\nΜας έβαλαν τα γυαλιά\nΚανονικά: “Η πηγή των γυαλιών”\nΣυνεχίζοντας το αφιέρωμα στη δεκαετία του 1960 στάση της Ομόνοιας, είπαμε να αφήσουμε και πάλι για λίγο τα φαγητά και τα ποτά. Μετά το κούρεμα, είχε έρθει η ώρα να ενδιαφερθούμε για το γενικότερο στιλ μας και τα γυαλιά αποτελούν σημαντικό κομμάτι του.\nΗ οικογενειακή επιχείρηση που βρίσκεται στην νούμερο 1 της Κάνιγγος, έχει τις απαντήσεις σε όλα τα γούστα και τους τύπους γυαλιών. Με vintage σκελετούς και σχέδια από τον δημιουργό του καταστήματος, τον κύριο Μίμη, τον οποίο πλέον συναντάς μόνο στο κάδρο που διακοσμεί τον τοίχο του μαγαζιού. Τα χρώματα και τα σχήματα αυτά είναι και πάλι στη μόδα, κάτι που κάνει την πηγή των γυαλιών πιο επίκαιρη από ποτέ. Κι όλα αυτά σε σημαντικά πιο χαμηλές τιμές από τους ίδιους σκελετούς που σου προσφέρει μια μάρκα.\nΕμείς προλάβαμε το μαγαζί σε μια απ’ τις τελευταίες του εμφανίσεις στη συγκεκριμένη τοποθεσία, αφού σε λίγες ημέρες θα μετακομίσει λίγα μέτρα πιο κάτω, στο νούμερο 2 της οδού Γλάδστωνος.\n(Κάνιγγος 1, τηλ. 210-3832431)\nΚανονικά: Για τα πανηγύρια (των οπαδών)\nΤι οφείλει να έχει κάθε περίπτερο που σέβεται τον εαυτό του και βρίσκεται στην περιοχή της Ομόνοιας; Τσιγάρα; Μπα. Εφημερίδες; Ούτε. Παγωτά; Ναι, κάθε περίπτερο οφείλει να έχει παγωτά, αλλά δεν είναι ούτε αυτή η σωστή απάντηση σε αυτή την περίπτωση. Κάθε σοβαρό περίπτερο στην Ομόνοια οφείλει να έχει κασκόλ, σημαίες και λοιπά οπαδικά λάβαρα για τους όχι και τόσο οργανωμένους οπαδούς που θα σπεύσουν εκεί για να πανηγυρίσουν κι εμείς φυσικά εντοπίσαμε το πιο σοβαρό απ’ όλα.\nΕκτός των κασκόλ, το συγκεκριμένο περίπτερο που βρίσκεται στην έξοδο προς την 3ης Σεπτεμβρίου, διαθέτει επίσης ζώνες, πορτοφόλια, μονωτικές ταινίες, τουριστικά μαγνητάκια κι αγαλματάκια, καπέλα και γυαλιά ηλίου. Μικρό κατάστημα δηλαδή, εξοπλισμένο για κάθε ανάγκη.\nΗρωίδα #3 Η κυρία Σοφία\nΤη συναντήσαμε έξω από το Hondos Center να πουλάει λαχεία. Ξεκίνησε βοηθώντας 1-2 φορές την εβδομάδα τον γιο της, που εξασφάλισε την άδεια λόγω αναπηρίας και πλέον το κάνει καθημερινά, αφήνοντας την κουραστική δουλειά ως συνοδός αναπήρων παιδιών σε πούλμαν.\n“Δεν έχει ο κόσμος χρήμα να πάρει λαχεία, είμαι εδώ απ’ τις 8 το πρωί και σε 5 ώρες έχω πουλήσει μόνο 2 πεντάδες. Αν δεν ξεφορτωθώ τα λαχεία θα μου μείνουν, είναι καταστροφή αυτό” παραδέχεται όμως συμπληρώνει ότι τουλάχιστον η περιοχή τον τελευταίο χρόνο έχει αναβαθμιστεί πολύ, αφού πιο παλιά οι κλοπές ήταν καθημερινό φαινόμενο.\nΠρος το τέλος την έπιασε δυστυχώς ένα αντί-μεταναστευτικό παραλήρημα και προτίμησα να την καλημερίσω και να φύγω με γρήγορο βήμα.\nΚανονικά: Καφέ-μπαρ “Ο Μαύρος Γάτος”\nΤίποτα καλύτερο απ’ το να κλείσουμε τη βόλτα μας με μια επίσκεψη σε ένα αγαπημένο μαγαζί, τον Μαύρο Γάτο, στον οποίο έχουμε πιει τις μπίρες μας αρκετές φορές. Μπορεί να απαιτεί ένα τίμιο πεντάλεπτο περπάτημα από τη στάση του μετρό, όμως αξίζει τον κόπο.\nΑνοιχτός απ’ τις 10 το πρωί για καφέ, μέχρι αργά το βράδυ, με πάρτι, events και πολύ κέφι και ακόμα περισσότερο ζεστό και φρέσκο ποπ κορν. Προφανώς η Φραντζέσκα πέτυχε κι εκεί γνωστό και συγκεκριμένα έναν φίλο του πατέρα της, γιατί πρέπει να ξέρεις ότι σε κάθε μας βόλτα πετυχαίνει τουλάχιστον ένα παλιό της συμμαθητή/δάσκαλο/συμφοιτητή/γείτονα. Σύντομα να ξέρεις, θα προστεθεί κατηγορία στην στήλη, με την ονομασία “ο γνωστός που πέτυχε η Φραντζέσκα”.\n(Κωλέττη 42, τηλ. 210-3800518)\nΠρώτη εικόνα έξω απ’ το σταθμό: 1/10\nΤο Περίπτερο: 10/10\nΟ Eπίλογος: Κυρίες και κύριοι, έχουμε νέο ουραγό. Αναπάντεχο, δεν το λες. Οι ποιοτικές περιπτώσεις δεν λείπουν, όμως είναι μετρημένες στα δάχτυλα και απαιτούν περπάτημα και ψάξιμο. Η πλατεία σου προσφέρει μεν επιλογές, οι οποίες δεν είναι ακριβώς άχαστες, ενώ κι η ομορφιά κι η ασφάλεια της περιοχής παίρνουν πολύ χαμηλό βαθμό, παρ’ ότι πράγματι η εικόνα της πλατείας έχει βελτιωθεί σημαντικά, σε σχέση με 1-2 χρόνια πριν. Με λίγα λόγια, κομβικός σταθμός για τις μετακινήσεις μας, καλύτερα όμως να μην αποτελεί την τελική σου στάση αν δεν υπάρχει συγκεκριμένος λόγος. Κάνε τις βόλτες σου αλλού.


ADVENDURE - Η BUFF® παρουσιάζει τη νέα μάσκα με φίλτρο BUFF®\nΒαρκελώνη, Ισπανία, 8 Ιουνίου 2020. Έχουν γίνει καθημερινό θέαμα: οι μάσκες προσώπου είναι απαραίτητοι σύντροφοι για καθημερινές δραστηριότητες. Η BUFF® παρουσιάζει τη νέα μάσκα με φίλτρο BUFF®, η οποία προσφέρει αξιόπιστη άνεση σε έναν καινοτόμο σχέδιο. Η μάσκα έρχεται με ένα αντικαταστάσιμο σύστημα φίλτρου. Το φίλτρο πληροί τις απαιτήσεις επίδοσης του προτύπου για χειρουργικές μάσκες (UNE EN 14683), με 98% Αποδοτικότητα Διήθησης Βακτηρίων (BFE%) και Αυξημένη Αναπνευστικότητα.\nΕίτε αγοράζετε τρόφιμα είτε μετακινείστε με τις δημόσιες συγκοινωνίες, οι μάσκες προσώπου αποτελούν πλέον μέρος της καθημερινότητας μας ανά τον κόσμο. Και είναι πιθανό να παραμείνουν για κάποιο χρονικό διάστημα ακόμα. Οι παραλλαγές τους είναι ποικίλες, αλλά όλες εξυπηρετούν τον ίδιο σκοπό: να διασφαλίσουν ότι οι άνθρωποι αντιμετωπίζουν ο ένας τον άλλον με σεβασμό. Με την επαναχρησιμοποιήσιμη μάσκα φίλτρου BUFF®, η BUFF® παρουσιάζει ένα νέο καινοτόμο προϊόν.\nΗ μάσκα τριών στρωμάτων είναι κατασκευασμένη από ύφασμα CoolNet UV +, που κατασκευάζεται από 95% ανακυκλωμένο πολυεστέρα. Η μάσκα περιλαμβάνει ένα αντικαταστάσιμο σύστημα φίλτρου, που αναπτύχθηκε από Φινλανδούς, ειδικούς στην εταιρεία Ahlstrom-Munksjö, με 98% Αποδοτικότητα Διήθησης Βακτηρίων.\nΤο φίλτρο συμμορφώνεται με τα πρότυπα χειρουργικών μασκών (UNE EN 14683) της στην Αποδοτικότητα Διήθησης Βακτηρίων (BFE%) και της Διαφορικής Πίεσης, εγγυάται έτσι τη μικρότερη αντίσταση στην αναπνοή.\nΕπιπλέον, η τεχνολογία HeiQ ViroBlock®, μια αντιβακτηριακή λύση, που τοποθετείται στο ύφασμα της εσωτερικής τσέπης της μάσκας, την προστατεύει από μικρόβια και βακτήρια, ενώ ταυτόχρονα βοηθά στον έλεγχο των οσμών. Αυτή η ειδική επίστρωση διαρκεί έως και δέκα πλύσεις στους 60 ° Κελσίου.\nΗ ρυθμιζόμενη εφαρμογή και το μικρό βάρος καθιστούν τη μάσκα φίλτρου BUFF® άνετη στη χρήση ακόμη και για παρατεταμένη χρήση. Ο εργονομικός σχεδιασμός της αποφεύγει δυσάρεστα σημεία πίεσης πίσω από τα αυτιά, επειδή η μάσκα είναι τοποθετημένη γύρω από το πίσω μέρος του κεφαλιού και τον αυχένα, οπότε ο χρήστης δεν την αισθάνεται καθόλου.\nΔιαθέσιμη για ενήλικες καθώς και ένα βελτιστοποιημένο σχέδιο για παιδιά εγγυάται αξιόπιστη άνεση στη χρήση. Αναπτύχθηκε και κατασκευάστηκε στην Igualada στην επαρχία της Βαρκελώνης, η μάσκα φίλτρου BUFF® είναι τώρα διαθέσιμη σε πολλά διαφορετικά σχέδια.


Τα 10 καλύτερα ξενοδοχεία κοντά σε: Servi Taxi Banos\nΤα καλύτερα ξενοδοχεία κοντά σε: Servi Taxi Banos\nBanos 010151, Ισημερινός\nServi Taxi Banos: Διαβάστε κριτικές\nΦίλτροΣε οποιαδήποτε απόσταση από: Servi Taxi Banos\n0,9 χλμ. από Servi Taxi Banos\n2,4 χλμ. από Servi Taxi Banos\n0,7 χλμ. από Servi Taxi Banos\n1,3 χλμ. από Servi Taxi Banos\n2,5 χλμ. από Servi Taxi Banos\n1,2 χλμ. από Servi Taxi Banos\n3,4 χλμ. από Servi Taxi Banos\n1,0 χλμ. από Servi Taxi Banos\n1,4 χλμ. από Servi Taxi Banos\n2,7 χλμ. από Servi Taxi Banos\n7,0 χλμ. από Servi Taxi Banos\n14,4 χλμ. από Servi Taxi Banos\n27,9 χλμ. από Servi Taxi Banos\n27,8 χλμ. από Servi Taxi Banos\n28,2 χλμ. από Servi Taxi Banos\n33,7 χλμ. από Servi Taxi Banos\n37,2 χλμ. από Servi Taxi Banos\n35,9 χλμ. από Servi Taxi Banos\n36,6 χλμ. από Servi Taxi Banos


Γιατί ένα εισιτήριο σε συναυλία του Σπρίνγκστιν κοστίζει περισσότερα από 6.000 δολάρια; - CNN.gr\nΓιατί ένα εισιτήριο σε συναυλία του Σπρίνγκστιν κοστίζει περισσότερα από 6.000 δολάρια;\nΗ μαύρη αγορά είναι απρόσκοπτο εμπόδιο για τους φανατικούς θαυμαστές του Μπρους Σπρίνγκστιν καθώς ένα μόλις εισιτήριο σε μία από τις λίγες συναυλίες του Boss στη Νέα Υόρκη ξεπερνά τα 6.000 δολάρια.\nΗ δευτερογενής αγορά της μεταπώλησης εισιτηρίων ανθεί πλήρως σε βάρος των θαυμαστών του αμερικανού ρόκερ και η Λόρα 'Εφινγκερ, θαυμάστρια του 68χρονου αμερικανού τραγουδιστή, λυπάτει για αυτό.\n"Είναι μια εμπειρία τόσο μοναδική, από αυτές που ζει κανείς μια φορά στη ζωή του. Για αυτό τα εισιτήρια πήραν τεράστια αξία. Είναι λυπηρό που άνθρωποι το εκμεταλλεύονται αυτό" δηλώνει η νεαρή Αμερικανίδα που έχει φωτογραφείο στη Νότια Καρολίνα. Παρότι έχει ήδη δει το Αφεντικό της ροκ σε τρεις συναυλίες, ανυπομονεί να δει το ίνδαλμά της στη μικρή αίθουσα του Θεάτρου Walter Kerr του Μπρόντγουεϊ στη Νέα Υόρκη, όπου από την Τρίτη δίνει παραστάσεις οι οποίες θα διαρκέσουν τέσσερις μήνες.\nΠροτεραιότητα στους αληθινούς θαυμαστές\nΜε την ελπίδα να ελέγξει αυτή την παράλληλη αγορά, ο καλλιτέχνης είχε διαθέσει προς πώληση τις παραστάσεις του στην ειδική ιστοσελίδα πώλησης εισιτηρίων Ticketmaster, η οποία έθεσε πρόσφατα σε λειτουργία ειδικό μηχανισμό για τους "εξακριβωμένους θαυμαστές".\nΤο σύστημα αυτό χρησιμοποιεί αλγόριθμους για να διαπιστώσει αν ένα πρόσωπο θα πάει κατά τα φαινόμενα ή όχι το ίδιο στη συγκεκριμένη εκδήλωση και στη συνέχεια στέλνει έναν μοναδικό κωδικό μόλις τα εισιτήρια διατεθούν προς πώληση.\nΟ στόχος είναι να επιτρέπεται στους "πραγματικούς" θαυμαστές, και όχι σε αυτούς που θέλουν απλά να μεταπωλούν τα εισιτήρια για να κερδίζουν από αυτά, να πηγαίνουν στις συναυλίες. Σύμφωνα με το Ticketmaster, το σύστημα αυτό έχει επιτυχία και λιγότερο από 3% των πουλημένων εισιτηρίων μέσω αυτού καταλήγουν στη δευτερογενή αγορά.\nΣε συνέντευξη του την περασμένη εβδομάδα στην εφημερίδα New York Times, ο Μπρους Σπρίνγκστιν, που είναι μάλλον συνηθισμένος στις τεράστιες μουσικές σκηνές με τους χιλιάδες θεατές πάρα στις μικρές αίθουσες, είπε ότι αποφάσισε να δώσει εκεί τις παραστάσεις του, μόνος και συνοδευόμενος μόνο από ένα πιάνο και μερικές κιθάρες, γιατί του αρέσει αυτή η εγγύτητα που νιώθει κανείς σε ένα μικρό χώρο. Δυστυχώς το αντίτιμο είναι μεγάλο για την απλότητα του Boss σήμερα.\nΨΥΧΑΓΩΓΙΑ\t· ΜΠΡΟΥΣ ΣΠΡΙΝΓΚΣΤΙΝ\t· ΣΥΝΑΥΛΙΑ\t· ΕΙΣΙΤΗΡΙΟ\t· ΜΑΥΡΗ ΑΓΟΡΑ\t· ΝΕΑ ΥΟΡΚΗ


EURO U20 – 1η μέρα (+vd) – Infobasket\nEURO U20 – 1η μέρα (+vd)\nΗ Ρωσία έκανε το… αυτονόητο στην πρεμιέρα του Ευρωμπάσκετ Νέων, το οποίο ξεκίνησε το μεσημέρι σε τρεις πόλεις της Σλοβενίας. Η μεθαυριανή αντίπαλος της Εθνικής συνέτριψε με 86-58 την αδύναμη Εσθονία, η οποία υπέπεσε σε 29 λάθη και δεν είχε καμία τύχη στον αγώνα…\nΕνα λέι-απ του Ντένις Σρούντερ 4” πριν από τη λήξη έκρινε το ντέρμπι του 1ου ομίλου μεταξύ της Γαλλίας και της Γερμανίας. Η “νατσιονάλμανσαφτ”, παρά τον τραυματισμό του Ντάνιελ Τάις στο 4ο λεπτό, επικράτησε της Γαλλίας με 54-52 σε ένα δραματικό παιχνίδι, στο οποίο καμία ομάδα δεν πήρε διαφορά μεγαλύτερη των 4 πόντων μετά το πρώτο δεκάλεπτο! Στον άλλον αγώνα η Σερβία επιβλήθηκε πολύ εύκολα του Μαυροβουνίου με 91-73.\nΕύκολο αποδείχθηκε για την Ισπανία το ντέρμπι του 3ου ομίλου με την Τουρκία. Οι κάτοχοι του τίτλου “φούριας ρόχας” έβαλαν 25 πόντους από τα λάθη των Τούρκων, 21 από δεύτερες ευκαιρίες και έφτασαν άνετα στη νίκη με 79-60. Με περίπατο ξεκίνησε τις υποχρεώσεις της και η Λετονία, η οποία διέλυσε τη Γεωργία με 88-50.\nΣτον 4ο όμιλο, ιδανική πρεμιέρα έκανε η οικοδέσποινα Σλοβενία, η οποία νίκησε την Ιταλία 81-68 ενώπιον περίπου 2000 θεατών. Στο άλλο ματς, η Λιθουανία δυσκολεύτηκε απέναντι στη Σουηδία και τους σουτέρ της αλλά έφτασε στη νίκη με 80-71.\nΓαλλία-Γερμανία 52-54 (Ζαν Σαρλ 10π., 8ρ. – Βόιτμαν 10)\nΣερβία-Μαυροβούνιο 91-73 (Μπέσοβιτς 18, Μιλιένοβιτς 16 – Πάβιτς 15)\nΡωσία-Εσθονία 86-58 (Τρούσκιν 16 – Μετσάλου 11)\nΕλλάδα-Ουκρανία 89-86 (Αντωνάκης 21, Μοτσενίγος 19 – Πούστοβι 19π., 10ρ., 3κ.)\nΛετονία-Γεωργία 88-50 (Τίμα 21π., 9/11σ., 10ρ., 4ασ., 6κλ. – Μποκολισβίλι 15)\nΤουρκία-Ισπανία 60-79 (Γκεγίκ 10π., 8ρ. – Ντίεθ 21π., 6ρ.)\nΛιθουανία-Σουηδία 80-71 (Ρεντίκας 24π., 7κλ., Τσιζάουσκας 23π., 10ρ. – Ερικσον 30π., 6/10τρ.)\nΣλοβενία-Ιταλία 81-68 (Πάγιτς 16, Ρούπνικ 13π., 5ασ. – Λογκανά 18)\n← EURO U20 – Νίκη πρόκρισης η Εθνική\nEURO U20 – Πρώτη “γεύση” από τους Λιθουανούς →


Μίντλεσμπρο - Κρίσταλ Πάλας | 10/09/2016 | Rizos\nΜίντλεσμπρο - Κρίσταλ Πάλας\nΔημοσιεύτηκε Σάββατο, 10 Σεπτεμβρίου 2016 10:01\nΕξαιρετικά έχει ξεκινήσει την χρονιά η νεοφώτιστη Μίντλεσμπρο, η οποία απέσπασε το 0-0 εκτός έδρας από την Γουέστ Μπρομ και παρέμεινε αήττητη στις τρεις πρώτες αγωνιστικές (1-2-0). Πολύ επικίνδυνη κυρίως εκτός έδρας, καθώς ο Karanka έχει την φιλοσοφία του ''χτυπάω και φεύγω'' και αυτό φαίνεται να ταιριάζει προς το παρόν άριστα στην ''Μπόρο'' μακριά από το Riverside, όπου εκεί μάλλον... κομπλάρει.\nΗ Πάλας δεν μπήκε καλά στην σεζόν, είχε τραυματισμούς και μη αγωνιστικό ρυθμό. Κάπως έτσι ήρθαν οι δύο ήττες από Γουέστ Μπρομ και Τότεναμ. Στην συνέχεια άρχισε να στρώνει το πράγμα, αφού κέρδισε με 2-0 την Μπλάκπουλ για το κύπελλο και έμεινε στο 1-1 με την Μπόρνμουθ εντός έδρας, σε ένα παιχνίδι που ήταν πολύ καλύτερη. Οι μεταγραφές θα βοηθήσουν την ομάδα και ήδη ο Benteke και ο Flamini φλερτάρουν με ενδεκάδα. Αν αγωνιστεί και ο Cabaye στα χαφ (είναι αμφίβολος), τότε δυναμώνει περισσότερο το κέντρο.\nΟ Pardew μας έχει συνηθίσει να κάνει ''κουφές'' νίκες, όμως τώρα τα δεδομένα είναι καλύτερα. Οι γηπεδούχοι πατούν καλύτερα εκτός έδρας, ενώ το αντίστοιχο συμβαίνει και στην Πάλας όταν απομακρύνεται από το Λονδίνο. Κάπως μεγάλο βλέπω το 3,60 στο διπλό της Bet365 και λέω να τιμήσω!\nΤελευταία τροποποίηση στις Σάββατο, 10 Σεπτεμβρίου 2016 20:12\nTennis 2021 Kavajim Σήμερα 22:44\nBrighton v Everton €1830256\nHoffenheim v Leverkusen €872238\nBenevento v Sassuolo €662058\nCelta Vigo v Sevilla €593836\nRoyal Mouscron-Peruwelz v... €140455\nMVV Maastricht v Roda JC €73267\nAlmere City v SC Telstar €61251\nGuingamp v Toulouse €55469\nJong AZ Alkmaar v FC Dord... €52804


Στην Τουρκία «τσακώνονται» για ένα ντεκολτέ: «Ποινικό αδίκημα» λέει πολιτικός - SantoriniNews\nΣτην Τουρκία «τσακώνονται» για ένα ντεκολτέ: «Ποινικό αδίκημα» λέει πολιτικός\n«Οι γυναίκες εσάς θα ρωτήσουν τι θα φορέσουν;». Με αυτό τον… αποστομωτικό τίτλο η εφημερίδα Hurriyet της Τουρκίας θέλησε να πάρει θέση σχετικά με την συζήτηση που έχει ανοίξει τις τελευταίες μέρες για το ντεκολτέ γνωστής ηθοποιού.\nΌλα ξεκίνησαν με τη βράβευση μιας Τουρκάλας ηθοποιού, της Μελίς Σεζέν, όπως μετέδωσε ο ΣΚΑΙ και ο ανταποκριτής του στην Τουρκία, Μανώλης Κωστίδης. Η Ζεζέν πριν από κάποιες μέρες εμφανίστηκε σε γκαλά με ένα φόρεμα το οποίο είχε ένα εντυπωσιακό και αποκαλυπτικό ντεκολτέ.\nΩστόσο, μέλος του κόμματος της Τουρκικής Δράσης, της κυβερνητικής συμμαχίας, Αχμέτ Τσακάρ, δεν έμεινε ευχαριστημένος με το ντεκολτέ της ηθοποιού και το σχολίασε λέγοντας ότι «το συγκεκριμένο ντεκολτέ είναι ποινικό αδίκημα. Δίχως να υπάρχει ανάγκη καταγγελίας. Διότι το ντεκολτέ είναι βαθύ, φαίνεται το στήθος και το δείχνει μέσα στην κοινωνία».\nΗ άποψη του πολιτικού ξεσήκωσε θύελλα αντιδράσεων, με την ίδια την ηθοποιό να απαντά μέσω Twitter λέγοντας ότι «θα συνεχίσει κανονικά τη ζωή της…».\nΗ φιλοκυβερνητική εφημερίδα Hurriyet στο πρωτοσέλιδό της φιλοξένησε τίτλο με άρθρο: «Οι γυναίκες εσάς θα ρωτήσουν για το τι θα φορέσουν;».\nΗ Νεβσίν Μεννγκιού, δημοσιογράφος, σχολίασε τις δηλώσεις Τσακάρ επισημαίνοντας ότι «μας λέει δηλαδή πως είναι ποινικό αδίκημα και το ντεκολτέ! Να συλληφθεί κι αυτή; Επειδή φόρεσε ένα αποκαλυπτικό φόρεμα. Η χώρα αυτή έχει αποκτήσει μανία με τις συλλήψεις. Υπάρχει άλλη χώρα της δυτικής κοινωνίας που φοβάται τόσο πολύ το γυναικείο στήθος;».\nΣε αυτό το άρθρο:ΔΙΕΘΝΗ, ντεκολτέ, Τουρκία\nΣε συναγερμό είναι οι Ελληνικές Αρχές καθώς τάνκερ με ελληνική σημαία που είναι στον Περσικό κόλπο δέχθηκε επίθεση από ένοπλους και όπως αναφέρουν οι...\nΠιο κοντά φαίνεται πως βρίσκονται οι χώρες της Ευρώπης προκειμένου να καταλήξουν σε συμφωνία για το έκτο πακέτο κυρώσεων κατά της Ρωσίας για την...


Στα πλαίσια των εορταστικών εκδηλώσεων για την εορτή της 25ης Μαρτίου, ο Μουσικοχορευτικός Όμιλος Μολάων “Οι Μύλοι” παρουσίασε παραδοσιακούς χορούς στην πλατεία των Μολάων, την Κυριακή 23 Μαρτίου το πρωί.Την εκδήλωση καλωσόρισε τους παραβρισκόμενους η Πρόεδρος του Συλλόγου κα. Κολλιάκου, παραβρεθήκαν ο πανοσιολογιότατος Αρχιμανδρίτης π. Γεράσιμος Πετρολέκας ,ο Αντιδήμαρχος της Δημοτικής Ενότητας Μολάων κ. Μαυρομιχάλης, ο Πρόεδρος της Τοπικής Κοινότητας Μολάων κ Κοντοσταθάκος ,η Δημοτικός Σύμβουλος κα. Αλειφέρη ,ο Δημοτικός Σύμβουλος κ. Κολλιάκος , γονείς, μέλη του Συλλόγου και φίλοι όπου παρακολούθησαν την εκδήλωση .


Πέτα τη φριτέζα – Επεισόδια 24-25-26-27 - fiftififti\nΠέτα τη φριτέζα – Επεισόδια 24-25-26-27\nΠέτα τη φριτέζα – Επεισόδια 24-25-26\nΟ Αντρέας, βλέποντας τη Φάλον να παντρεύεται το Μαμαντού, αναθεωρεί την απόφαση του και εστιάζει στην πρόσκληση για την ανάγνωση της διαθήκης. Ζαμπέλα και Αλέκος λαμβάνουν περίεργα νέα από τον άνθρωπο που έστειλαν στο γραφείο του συμβολαιογράφου. Ο Κίμωνας παράλληλα ετοιμάζει τα εγκαίνια ώστε να αποκαλύψει με πανηγυρικό τρόπο την αλήθεια στον Αντρέα πριν το μάθει από το συμβολαιογράφο.\nΟ Αντρέας δε μπορεί να περιμένει μέχρι την ανάγνωση της διαθήκης και καταφεύγει στο να ανοίξει μια «μεταφυσική πύλη» από το παρελθόν για να μάθει το λόγο που κλήθηκε στο άνοιγμα της διαθήκης. Ο Φίλιππος μαθαίνει για το φιλί της Μαριέττας και του Κίμωνα και αντιδρά σπασμωδικά με αποτέλεσμα τον τραυματισμό του Κίμωνα.\nΘα καταφέρει επιτέλους να κάνει εγκαίνια χωρίς εμπόδια η Λαγουδέρα; Θα βάλει στο χέρι τη διαθήκη του Ορλώφ η Ζαμπέλα και για πόσο ακόμα θα είναι ασφαλές το μυστικό του Κίμωνα;\nΔιαβάστε Επίσης Πέτα τη φριτέζα – Επεισόδια 45-46-47-48\nΗ άφιξη του Τριαντάφυλλου (φυσικά) εξοργίζει τον Αντρέα ο οποίος νιώθει ότι παραγκωνίζεται για ακόμα μία φορά. Θα καταφέρει επιτέλους να κάνει εγκαίνια ο Κίμωνας; Θα διαταραχτούν οι σχέσεις πατέρα και γιου; Η έκρηξη του Αντρέα μπορεί να είναι συνηθισμένη, η κατάληξη της. όμως, θα τον βρει φαρδιά πλατιά στο πάτωμα…\nΟ Αντρέας μετά το καρδιακό επεισόδιο είναι, για ακόμα μία φορά, στο νοσοκομείο μαζί με το Λάκη και το Φίλιππο. Τα εγκαίνια είναι εν εξελίξει και για να μπορεί το μαγαζί να λειτουργήσει επιστρατεύονται Φάλον και Μαμαντού. Την επόμενη μέρα ο Αντρέας γυρίζει στο σπίτι και μαθαίνει ότι η αιτία για την κακή του υγεία είναι η μεγάλη του αγάπη… η φριτέζα και τα τηγανιτά. Τώρα θα πρέπει να την αποχωριστεί για πάντα.\nΠαράλληλα, ο Σάββας παίζει περίεργο παιχνίδι με τη Ζαμπέλα και τον Αλέκο, παίρνοντας τα λεφτά τους και αφήνοντας ένα αναμνηστικό δώρο στον Κίμωνα. Σωκράτης και Λάκης ψάχνουν την ένοχη φριτέζα πιο αποφασιστικοί από ποτέ, αλλά ο Αντρέας την έχει κρύψει καλά. Το μόνο που δε φρόντισε να διασφαλίσει, είναι η αφέλεια του Αλέκου. Θα καταφέρουν να ξεφορτωθούν για πάντα τη φριτέζα; Θα ξαναβρεθεί η διαθήκη, που θα φέρει αποκαλύψεις;\nΔιαβάστε Επίσης Πέτα τη φριτέζα – Επεισόδια 33-34\nΟ Σωκράτης εγκλωβίζει τον Αντρέα μαζί με τον Αλέκο και τη Ζαμπέλα, προκειμένου να κερδίσει χρόνο για το Λάκη ο οποίος ψάχνει να βρει τη φριτέζα. Μόνο εμπόδιο στο δρόμο του Λάκη, ο Μένιος τον οποίο αποφεύγει με περίτεχνο τρόπο. Ο Κίμωνας με τη Μαριέττα μπαίνουν κρυφά στο κανάλι και αποσπούν ένα ολόκληρο συρτάρι με την ελπίδα να βρίσκεται η διαθήκη μέσα. Καταφέρνουν να αποσπάσουν ένα συρτάρι καθώς και να «καλωδιώσουν» το μέρος.\nΗ Φάλον προσπαθεί να στήσει τη νέα της υπερπαραγωγή στην τηλεόραση τη στιγμή που ο Αντρέας είναι έτοιμος να αποχωριστεί μια για πάντα τη φριτέζα του σε μία σεμνή τελετή. Θα καταφέρουν, Ζαμπέλα και Αλέκος, να κλείσουν τα τόσα ανοιχτά μέτωπα που έχουν; Θα ρίξουν στάχτη στα μάτια του Κίμωνα για την τύχη της διαθήκης;\nPrevious PostΠΕΤΑ ΤΗ ΦΡΙΤΕΖΑ: Πήρε το… πράσινο φως! Μέχρι πότε θα είναι στις οθόνες μας;\nNext PostΠέτα τη φριτέζα – Επεισόδια 31-32\nΠέτα τη φριτέζα – Επεισόδια 1, 2, 3, 4, 5, 6,\nΠέτα τη φριτέζα – Επεισόδιο 20\nΠέτα τη φριτέζα – Επεισόδια 35-36


Ο φάκελος με τις προτεραιότητες που παρέλαβε από τον πρωθυπουργό η Ν. Κεραμέως | esos.gr\nΟ φάκελος με τις προτεραιότητες που παρέλαβε από τον πρωθυπουργό η Ν. Κεραμέως\nΟι 3 στόχοι και οι 8 Άμεσες Κυβερνητικές Προτεραιότητες\nΦάκελο με τους στόχους και τις Άμεσες Κυβερνητικές Προτεραιότητες για την παιδεία, παρέλαβε η υπουργός Παιδείας Ν. Κεραμέως από τον πρωθυπουργό Κ. Μητσοτάκη , στο σημερινό υπουργικό Συμβούλιο Ειδικότερα ο φάκελος περιλαμβάνει:\nΝίκη ΚεραμέωςΚυριάκος Μητσοτάκης\n12 Ιουλ 2019 15:18\nΤα λαμπρά μαθηματικά μυαλά, αγαπητή Μυρτώ, τα καις αν τα βαζεις στα 17 που είναι στα φόρτε τους, να ασχολούνται με άσχετα θέματα, όπως είναι η λογοτεχνία. Ή φεύγουν από τη χώρα για να σωθούν. Αυτό θέλουμε;\n11 Ιουλ 2019 17:45\nΜπράβο στην υπουργό που σκέφτηκε να μην αναστατώσει το μαθητικό πληθυσμό με αποσπασματικές ενέργειες!\n11 Ιουλ 2019 15:35\nΑΜΕΣΑ μείωση της ύλης και κατάργηση της ΛΟΓΟΤΕΧΝΙΑΣ\nΚάποιος είχε πει ότι "Παιδεία είναι αυτό που σου μένει όταν έχει ξεχάσεις αυτά που έχεις μάθει."\nΜήπως να σκεφτούμε σε αυτή τη βάση τι μένει σε έναν Έλληνα από όλα τα χρόνια στο σχολείο; Τι αξίες έχουν ριζώσει μέσα του; Τι δεξιότητες έχει για την καθημερινή του ζωή; Να ξεκινήσουμε από κει. Τι πρέπει να έχει μείνει στην απόφοιτο του Δημοτικού, του Γυμνασίου, του Λυκείου;\nΛογοτεχνία (aka "σε ποιους βαθμολογητές θα πέσω;")\n11 Ιουλ 2019 08:20\nΑγαπητή μου, μιλάμε για εισαγωγή στα Πανεπιστήμια και όχι για για γενική παιδεία.\n΄Ήδη η Λογοτεχνία διδάσκεται σε πέντε (5) τάξεις της δευτροβάθμιας εκπ/σης. Αν τώρα αυτό δεν φτάνει να ξέρουν έστω έναν λογοτέχνη σαν "εργάτη", τότε υπάρχει σοβαρό θέμα και δεν θα λυθεί αν κάνουν Λογοτεχνία για μία τάξη παραπάνω (ειδικα όταν θα "φροντιστηριοποιηθεί" το μάθημα).\nΤα Μαθηματικά είναι αυτά που μας λένε ότι το μεγαλύτερο ποσοτό αναβαθμολογήσεων και τον μεγαλύτερο μ.ο διαφορών μεταξύ βαθμολογητών είχε, από ΟΛΑ τα μαθήματα, η Λογοτεχνία .\nΗ επίπτωση του παραπάνω θα είναι μεγαλύτερη τώρα που καταργούνται οι συντελεστές βαρύτητας\nΆρα είναι το ΠΛΕΟΝ ακατάλληλο μάθημα να κρίνει την εισαγωγή μαθητών που δεν επέλεξαν Ανθρωπιστικές σπουδές.\nΑς αφήσουν λοιπόν την Λογοτεχνία οι μαθητές της Γ Λυκείου κι ας την ξαναπιάσουν ΚΑΤ' ΕΠΙΛΟΓΗΝ τους-κι όχι σαν μάθημα- όταν με το καλό τελειώσουν τις εξετάσεις τους.\n11 Ιουλ 2019 07:16\nΤα ίδια μας λέγατε και επί των ημερών σας.\nΤόσα χρόνια δεν κάνατε κάτι και τώρα μας εμφανιστήκατε ως ''σωτήρες'' να φτιάξετε την Παιδεία.\nΚύριοι της ΝΔ, δεν βγήκατε από παρθενογένεση. Τα 99 απ'τα 100 προβλήματα της Παιδείας είναι εξαιτίας σας. Παιδεία με συντηρητικές-νεοφιλελεύθερες πολιτικές δεν είναι Παιδεία, και εσείς σε λίγο καιρό θα την καταστρέψετε με τις δεξιές ιδεοληψίες σας.\n11 Ιουλ 2019 01:26\nΣυμβολή στο διάλογο για τον ανασχεδιασμό της πρόσβασης στην τριτοβάθμια εκπαίδευση:\nΧωρίς ουσιαστικό διάλογο επιβλήθηκε από τον κ. Γαβρόγλου μια αποσπασματική αλλαγή που αφορά την πρόσβαση των μαθητών στην τριτοβάθμια εκπαίδευση.\nΣύμφωνα με τον ν. 4610/2019, χωρίς υπεύθυνο προγραμματισμό αυξήθηκαν οι Ομάδες Προσανατολισμού στη Γ΄ Λυκείου από τρεις σε τέσσερις: Ανθρωπιστικών Σπουδών, Υγείας, Θετικών Σπουδών και Σπουδών Οικονομίας-Πληροφορικής. Παρά τα προβλήματα των τριών ομάδων που υπολειτουργούσαν, θεσμοθετήθηκε πρόχειρα και μια τέταρτη. Πιο συγκεκριμένα ορίζονται 4 πανελλαδικώς εξεταζόμενα μαθήματα για καθεμιά από τις 4 Ομάδες Προσανατολισμού και προβλέπονται πλουσιοπάροχα 7 διδακτικές ώρες για κάθε μάθημα. Δεν εκπονήθηκαν από το ΙΕΠ ή το Υπουργείο Παιδείας νέα Προγράμματα Σπουδών αντίστοιχα προς την προσφερόμενη χρονική διάρκεια ούτε προσδιορίστηκε ο νέος τρόπος αξιολόγησης των μαθητών, απλώς δύο ημέρες πριν τις εκλογές της 7ης Ιουλίου 2019 ανατυπώθηκε η παλιά γνώριμη εξεταστέα ύλη ή προστέθηκε βιαστικά μεγάλος όγκος νέας ύλης (π. χ. Πληροφορική). Οι 7 ώρες διδασκαλίας δίνουν την εντύπωση ότι όλα τα μαθήματα έχουν ισοβαρώς την ίδια εκπαιδευτική αξία και χρησιμότητα. Η τεχνητή ισότητα οδηγεί σε σημαντικές ανατροπές και επαναξιολογήσεις ως αποτέλεσμα υποχώρησης σε συντεχνιακές πιέσεις. Με την προαναφερόμενη αλλαγή δεν επιτυγχάνεται «αναβάθμιση» της Γ΄ Λυκείου, αλλά εδραιώνεται η πλήρης φροντιστηριοποίηση μπροστά στον διαγωνιστικό μαραθώνιο των μαθητών για την εισαγωγή τους στο πανεπιστήμιο.\nΕπιπλέον, σε κάθε Ομάδα Προσανατολισμού εξετάζονται σχεδόν αποκλειστικά εξειδικευμένοι επιστημονικοί κλάδοι, ενώ εξοστρακίζονται μαθήματα Γενικής Παιδείας όπως η Ιστορία, η Φυσική και τα Μαθηματικά και παραμερίζεται κάθε διάσταση ανθρωπιστικής καλλιέργειας. Καθώς με την προαναφερόμενη θεσμοθέτηση ο χωρισμός των τμημάτων στη Γ΄ Λυκείου θα συνεχίζει να γίνεται με βάση τη γενική παιδεία, αναμένεται στις Ομάδες Προσανατολισμού να ιδρυθούν πολλά ολιγομελή τμήματα με δυσκολίες στην εφαρμογή του ωρολογίου προγράμματος, με ανάγκη πρόσληψης νέων αναπληρωτών την τελευταία στιγμή (π.χ. Βιολογίας, Πληροφορικής, Φιλολογίας) και ανάγκη εύρεσης νέων αιθουσών. Όλα αυτά δείχνουν ότι το εγχείρημα είναι εξαιρετικά ασύμφορο στις αντίξοες συνθήκες δημοσιονομικής στενότητας. Είναι αδύνατο να λειτουργήσουν στα μικρά σχολεία όλες οι Ομάδες Προσανατολισμού καθώς δεν έγινε καμιά σοβαρή μελέτη για τις επιπτώσεις της εφαρμογής. Ο Προσανατολισμός των Σπουδών Υγείας είναι αδύνατο να λειτουργήσει με επαρκή αριθμό μαθητών ακόμα και στα μεγάλα αστικά κέντρα.\nΚατά τη γνώμη μας το σχέδιο που κληρονόμησε να εφαρμόσει η νέα Υπουργό Παιδείας είναι άκαμπτο, μη λειτουργικό και δυσεφάρμοστο. Θα μπορούσε, να γίνει ανάκληση του νόμου από την κα Κεραμέως, να προχωρήσει η κατάργησή του πριν ξεκινήσει μια ατελέσφορη εφαρμογή του με πλήθος δυσλειτουργίες, δηλαδή να αναζητηθεί άμεσα η βέλτιστη λύση. Τι είναι καλύτερο στις τωρινές συνθήκες; Να γίνει επαναφορά στο σύστημα των τριών προσανατολισμών ή να επιδιωχθεί μια άλλη εκδοχή;\nΝομίζουμε ότι στην παρούσα φάση θα μπορούσε να βελτιωθεί η κατάσταση του Λυκείου που είναι στάσιμη για δεκαετίες. Μια ρεαλιστική πρόταση, που προσφέρεται ακόμα και για μικρά σχολεία της ορεινής και νησιωτικής Ελλάδας είναι να λειτουργήσουν, σε πρώτη φάση για επίτευξη αποτελεσματικότητας, δύο κατευθύνσεις (ομάδες προσανατολισμού) στο Λύκειο (π. χ. Β΄ και Γ΄Λυκείου) κατ’ αναλογία του παλιού χωρισμού σε κλασικό και πρακτικό, όπως θυμούνται οι παλιότεροι εκπαιδευτικοί. Στο πλαίσιο αυτό μια καλή βάση για την αποδοτική λειτουργία της Γ΄ Λυκείου μπορεί να περιέχει δύο βασικές κατευθύνσεις:\n(1)\tΑνθρωπιστική-Οικονομική-Παιδαγωγική Κατεύθυνση (π. χ. Ελληνική Γλώσσα, Λογοτεχνία, Αρχαία, Ιστορία, Φιλοσοφία, Οικονομία, Κοινωνιολογία, Μαθηματικά, Φυσική, Θρησκευτικά, Φυσική Αγωγή, Αγγλικά, μάθημα επιλογής).\n(2)\tΘετική-Υγείας-Τεχνολογική Κατεύθυνση (π. χ. Ελληνική Γλώσσα, Μαθηματικά, Φυσική, Χημεία, Βιολογία, Πληροφορική, Ιστορία, Φιλοσοφία, Θρησκευτικά, Φυσική Αγωγή, Αγγλικά, μάθημα επιλογής).\nΘα μπορούσε να μειωθεί η υπερβολική επτάωρη διάρκεια των μαθημάτων των Ομάδων Προσανατολισμού της Γ΄ Λυκείου για να ανοίξουν δυνατότητες για τη διδασκαλία μαθημάτων γενικής παιδείας. Η χρονική διάρκεια των μαθημάτων της Γ΄ Λυκείου μπορεί να κατανέμεται ως εξής: 70% περίπου του διαθέσιμου χρόνου να αφιερώνεται σε μαθήματα από τον προσανατολισμό και 30% περίπου από τον αντίθετο προσανατολισμό με μικρότερη διάρκεια και λιγότερη ύλη. Για παράδειγμα η Ιστορία στην κατεύθυνση (1) μπορεί να διδάσκεται 4 ώρες, ενώ στην κατεύθυνση (2), δύο ώρες.\nΟ χωρισμός των τμημάτων μπορεί να οργανώνεται καλύτερα με βάση την Κατεύθυνση-Προσανατολισμό και όχι τη Γενική Παιδεία όπως γίνεται τώρα. Στο πλαίσιο αυτό τα μαθήματα Γενικής Παιδείας μπορούν να διδάσκονται σε χωριστές ώρες μέσα σε κάθε προσανατολισμό. Οι δύο κατευθύνσεις στη Γ΄ Λυκείου έχουν δοκιμαστεί κατά το παρελθόν και μπορούν να οργανωθούν εκ νέου και να λειτουργήσουν αποτελεσματικά σε όλα τα Λύκεια και τις λυκειακές τάξεις της επικράτειας. Ακόμα για τη διασφάλιση της σφαιρικής και σε βάθος μόρφωσης της νέας γενιάς θα μπορούσαν να διδάσκονται και να εξετάζονται μαθήματα διεύρυνσης του προβληματισμού των μαθητών της Γ΄ Λυκείου από αντίθετο προσανατολισμό (π.χ. Μαθηματικά και Φυσική στην Ανθρωπιστική-Οικονομική-Παιδαγωγική Κατεύθυνση, Ιστορία και Φιλοσοφία στη Θετική-Τεχνολογική-Οικονομική Κατεύθυνση). Υπάρχουν διάφορες παραλλαγές που μπορούν να διασταυρωθούν, να συζητηθούν και να δώσουν τροφή για νέους προβληματισμούς…\nΌσα μαθήματα διδάσκονται στην Γ΄ Λυκείου θα εξετάζονται για την απόκτηση του Εθνικού Απολυτηρίου (π. χ. Μάιος -Ιούνιος) με πλήρη εξεταστικά δοκίμια που θα αντλούνται από Τράπεζα Θεμάτων (όχι μεμονωμένα θέματα). Όσοι αποκτούν το Εθνικό Απολυτήριο θα μπορούν αιτούνται την εγγραφή τους σε πανεπιστήμια του εξωτερικού, εφόσον το επιθυμούν. Οι Εισαγωγικές Εξετάσεις για το Πανεπιστήμιο μπορούν να οργανώνονται το πρώτο 10ήμερο του Σεπτεμβρίου σε 4 ή 5 ομάδες των τριών ή τεσσάρων μαθημάτων. Έτσι μπορεί να ξεχωριστεί η λειτουργία του Λυκείου από τις Πανελλήνιες Εξετάσεις. Ο βαθμός του Εθνικού Απολυτηρίου αλλά και των δύο πρώτων τάξεων του Λυκείου να συνυπολογίζονται σε ένα ποσοστό για την εισαγωγή στο Πανεπιστήμιο.\nΕίναι γνωστό ότι περίπου κατά τα τελευταία 25 χρόνια στρεβλώθηκε η βαρύνουσα σημασία της Γενικής Παιδείας στη Γ΄ Λυκείου καθώς οι μαθητές ασχολούνταν μόνο με ωφελιμιστικά μαθήματα, δηλαδή με εκείνα που τους απέφεραν βαθμούς στις Πανελλαδικές Εξετάσεις. Σε ορισμένες περιπτώσεις μάλιστα ενοχοποιήθηκαν άδικα οι εκπαιδευτικοί. Η αδιαφορία των μαθητών για τα μαθήματα Γενικής Παιδείας ήταν αναμενόμενη, αφού δεν τα εξετάζονταν με συνέπεια και επιμονή. Η αρχή της ελάχιστης προσπάθειας έχει ακυρώσει το σύνολο του Λυκείου καθώς στις δύο πρώτες τάξεις του Λυκείου οι απαιτήσεις είναι πολύ χαμηλές, ενώ στην Γ΄ Λυκείου (προσανατολισμοί) αυξάνονται δραματικά. Έχω τη γνώμη ότι η προηγούμενη πρόταση είναι ένα πρώτο παρήγορο βήμα, που εστιάζει στην πολύπλευρη μόρφωση με διαφορετικό από τον συνήθη τρόπο και έχει πιθανότητες να δραστηριοποιήσει τα κίνητρα μάθησης των μαθητών. Είναι μια πρώτη σύντομη σκιαγράφηση μιας διορθωτικής κίνησης για τη Γ΄ Λυκείου. Η πρόταση αυτή μπορεί να μελετηθεί περαιτέρω και να εμπλουτιστεί και να συμπληρωθεί με σκοπό συμβάλει έγκαιρα στην αντικατάσταση του νομοθετημένου συστήματος πρόσβασης του Υ.ΠΑΙ.Θ. με κάτι καλύτερο, λειτουργικότερο και επιτυχέστερο. Προσφέρεται λοιπόν για διάλογο και προβληματισμό.\n11 Ιουλ 2019 00:05\nΜυρτώ δεν υπάρχει "φυσική γλώσσα". Υπάρχει μητρική, κι έπειτα υπάρχει η δεύτερη γλώσσα, τρίτη γλώσσα κ.ο.κ και η ξένη.\n10 Ιουλ 2019 23:44\nΑγαπητέ μου, Τα λαμπρα μαθηματικά μυαλά θα λάμψουν περισσότερο όταν ξέρουν έστω έναν λογοτέχνη, έναν ποιητή ...όχι μόνο ονομαστικά αλλά ως "εργάτη" που με τα "αντικλείδια" του αφήνει σε όλους/ες κάτι...μια πόρτα ανοιχτή ...αλλά ναι η λογοτεχνία μάλλον κουράζει...η ιστορία και ο πολιτισμός, η γλώσσα...η φυσική μας γλώσσα...όμως μην ξεχνάμε ότι για να λύσουμε μαθηματικά διαβάζουμε την εκφώνηση που είναι γραμμένη στη φυσική μας γλώσσα... και να φανταστείτε ότι θεωρώ τα μαθηματικά ένα έργο τέχνης όταν βλέπω τις ασκήσεις λυμένες ...μόνο χρώματα τους λείπουν...\n10 Ιουλ 2019 23:31\nΛαμπρά μαθηματικά μυαλά, κάθονται και διαβάζουν με τις ώρες λογοτεχνία (!), ναι (!), λογοτεχνία(!), για να μπουνε Πολυτεχνείο και Μαθηματικό. Και δεν ντρεπόμαστε λίγο.\nΔώστε πόνο. Άμεσα. Πριν ανοίξουν τα σχολεία. Έχει γίνει μεγάλη ζημιά. Αυτό το πράγμα δεν πρέπει να εφαρμοστεί, ούτε μια φορά!\n10 Ιουλ 2019 23:11\nΑποκλείεται κ. Νίκο,\nΘα γίνει πράξη. Το εχουνε πει με τόση σιγουριά πολλοί σχολιαστες οι οποίοι γνωρίζουν «εκ των έσω», θυμηθείτε ποσά σχόλια βλέπαμε!\nΠου είναι αραγε όλοι αυτοί οι σχολιαστες τώρα; Γιατί δεν μιλάνε να ζητήσουν έστω ένα συγνώμη για όλη αυτή την παραπληροφόρηση;\nΑναμενόμενο θα μου πείτε..\n10 Ιουλ 2019 22:50\nΑυτός που παίζει με τις σπουδές τους είναι ο Γαβρόγλου που δημιούργησε πανεπιστημιακά τμήματα από το πουθενά χωρίς κανένα σχεδιασμό και αξιολόγηση. Όποια παιδιά περάσουν σε πενταετή τμήματα των πρώην ΤΕΙ να γνωρίζουν σε ποιον θα πρέπει να απευθυνθούν όταν τελειώνοντας τις σπουδές τους δεν θα έχουν κατοχυρωμένα επαγγελματικά δικαιώματα.\n10 Ιουλ 2019 22:37\nAγαπητέ συνάδελφε, μεγάλη αγωνία γι΄αυτό ... Λίγη υπομονή κάνε ... Όλα θα γίνουν όπως πρέπει ...\n10 Ιουλ 2019 22:24\nΑπάντηση στον Νίκος Θεοφ.\nΑν και δεν ανήκω στοους ψηφοφόρους της ΝΔ, θα πρέπει να πω ότι δεσμεύθηκαν να μην κάνουν αλλαγές που θα επηρεάσουν τους μαθητές που έδωσαν τον Ιούνη του '19 εξετάσεις.\nΣε προεκλογική τους ομιλιά, οι ΝΔκράτες τόνισαν ότι δε μπορούν να ακυρώσουν τη συγχώνευση των ΑΕΙ-ΤΕΙ.\nΕνίσχυση Δημόσιου σχολείου και επαγγελματικής εκπαίδευσης...\n10 Ιουλ 2019 22:01\nΠρόγραμμα ΣΥΡΙΖΑ είναι αυτό;;;\n10 Ιουλ 2019 21:33\nΠερίεργο που δεν μιλούν για την μετατροπή του ΠΑΔΑ σε Πανεπιστήμιο Εφαρμοσμένων Επιστημών ή κατάργηση του νόμου Γαβρόγλου για τα ΤΕΙ και τα Πανεπιστήμια. Μάλλον κατάλαβαν οτι αν κάνουν κάτι τέτοιο σε περίοδο υποβολής μηχανογραφικού θα γίνει φασαρία. Δεν μπορείς να παίζεις με τις σπουδές 100000 παιδιών\n10 Ιουλ 2019 21:23\nΕπιστροφή των Λατινικών στις Ανθρωπιστικές Σπουδές!\nΗ Κοινωνιολογία είναι άσχετη με την Ανθρωπιστική Παιδεία.


Θα σοκαριστείτε από τις καταστροφικές επιπτώσεις των χαπιών αδυνατίσματος! | IN VITRO\nΑρχική Διατροφή - Άσκηση Θα σοκαριστείτε από τις καταστροφικές επιπτώσεις των χαπιών αδυνατίσματος!\nΔημοσιεύθηκε 15 Ιουλίου 2015 11:23\t| Σχόλια κλειστά\nShare on Facebook.Share on Twitter.Share on Google+Pin It!\tΤα χάπια αδυνατίσματος που παίρνετε πιστεύετε οτι είναι ασφαλή; Πιστεύετε πραγματικά ότι παίρνετε ένα φάρμακο που μπορεί να ρυθμίσει τον οργανισμό σας να χάσει βάρος; Τότε μάλλον είστε στην αντίθετη πλευρά και θα σοκαριστείτε αν μάθετε τις βλαβερές επιπτώσεις που μπορεί να έχουν τα χάπια που υποσχονται αδυνάτισμα, στην υγεία σας. Μερικοί άνθρωποι γνωρίζουν τους […]\tΤα χάπια αδυνατίσματος που παίρνετε πιστεύετε οτι είναι ασφαλή; Πιστεύετε πραγματικά ότι παίρνετε ένα φάρμακο που μπορεί να ρυθμίσει τον οργανισμό σας να χάσει βάρος; Τότε μάλλον είστε στην αντίθετη πλευρά και θα σοκαριστείτε αν μάθετε τις βλαβερές επιπτώσεις που μπορεί να έχουν τα χάπια που υποσχονται αδυνάτισμα, στην υγεία σας.\nΜερικοί άνθρωποι γνωρίζουν τους κινδύνους από τη χρήση χαπιών διαίτης, αλλά εξακολουθούν να τα χρησιμοποιούν, επειδή δεν βρίσκουν κανένα άλλο εύκολο τρόπο ή καθοδηγούνται λάθος από άλλους ανθρώπους. Αλλά αν πραγματικά κατανοήσουν τα επικίνδυνα αποτελέσματα της χρήσης αυτών των χαπιών τότε σίγουρα θα διακόψουν αμέσως τη χρήση τους. Διαβάστε παρακάτω μερικούς από τους λόγους γιατί δεν θα πρέπει να λαμβάνουμε αυτά τα χάπια διατροφής :\n1. Μπορεί να φτάσετε κοντά στον κίνδυνο καρδιακής προσβολής.\nΛόγω του νομικού κενού που έχει προκύψει και επιτρέπει ακόμα και επικίνδυνα δισκία διαθέσιμα προς πώληση (κυρίως μέσω διαδικτύου), τα χάπια αυτά περιέχουν συμπληρώματα που έχουν απαγορευτεί και έχουν την τάση να αυξάνουν την πιθανότητα καρδιακής προσβολής και εγκεφαλικού επεισοδίου. Πρόσφατο είναι το παράδειγμα της Αγγλίδας φοιτήτριας Eloise Parry που έχασε τη ζωή της από χάπια αδυνατίσματος που είχε αγοράσει στο διαδίκτυο. Τα χάπια περιείχαν την επικίνδυνη τοξική ουσία δινιτροφαινόλη (DNP) για την οποία δεν υπάρχει αντίδοτο και είναι παράνομο για ανθρώπινη χρήση αλλά πωλείται νόμιμα ως φυτοφάρμακο.\nΗ φοιτήτρια Eloise Parry που έχασε τη ζωή της απο παράνομα χάπια αδυνατίσματος.\nΤα χάπια αυτά προκαλούν εθισμό επειδή οι άνθρωποι που τα χρησιμοποιούν συνήθως είναι ανήσυχοι και έχουν κατάθλιψη λόγω του ότι είναι υπέρβαροι. Για το λόγο αυτό, οι κατασκευαστές αυτών των χαπιών προσθέτουν αντικαταθλιπτικά, αγχολυτικά φάρμακα και αμφεταμίνες για να τους κρατήσουν ήρεμους και χαλαρούς. Έτσι, οι άνθρωποι αισθάνονται καλά μετά τη χρήση αυτών των φαρμάκων και γίνονται ανήσυχοι όταν δεν τα παίρνουν. Ο συνδυασμός και μόνο των τριών αυτών παραπάνω τα καθιστά επικίνδυνα αλλά και εθιστικά.\n3. Στην πραγματικότητα δεν χάνετε βάρος.\nΒραχυπρόθεσμα θα αισθανθείτε ότι χάνετε βάρος, λόγω του ότι τα χάπια περιέχουν διουρητικά και καφεΐνη και κατά συνέπεια μειώνουν το νερό στο σώμα σας. Στην πραγματικότητα τα χάπια δεν θα μειώσουν το σωματικό λίπος, αλλά το νερό που υπάρχει στο σώμα σας και μετά από λίγες ημέρες θα επιστρέψετε στο αρχικό σας βάρος.\n4. Έχουν κατασκευασμένες ετικέτες .\nΣε μια έρευνα του Αμερικάνικου Υπουργείου Υγείας σε περίπου 130 δείγματα, αναφέρθηκε ότι σε πάνω από το 20% των ετικετών οι κατασκευαστές χρησιμοποιούν ψευδείς ισχυρισμούς. Ανάφεραν επίσης ότι όχι μόνο οι ισχυρισμοί είναι λάθος, αλλά χρησιμοποιούνται και παράνομα συστατικά.\n5. Οι συνήθειες σας παραμένουν ίδιες.\nΌλοι γνωρίζουμε ότι οι περισσότεροι άνθρωποι παίρνουν βάρος λόγω κακών διατροφικών συνηθειών και της ρουτίνας τους που δεν τους επιτρέπει την άσκηση. Πώς, λοιπόν, μπορούμε να υποθέσουμε ότι ένα χάπι μπορεί να μειώσει τις θερμίδες μας χωρίς να κάνει αλλαγές στις συνήθειες μας; Ένα χάπι διατροφής δεν αλλάζει τις διατροφικές μας συνήθειες και δεν μας προτρέπει να ασκηθούμε, οπότε δεν μπορεί να είναι αποτελεσματικό και να μας υπόσχεται καλά αποτελέσματα.\n6. Είναι ανεξέλεγκτα\nΤα χάπια αυτά δεν θεωρούνται φάρμακα από κανέναν οργανισμό υγείας και έτσι οι κατασκευαστές τους δεν χρειάζεται καν να ισχυρίζονται ότι τα χάπια που πωλούν υποστηρίζονται από οποιαδήποτε ιατρική έρευνα.\nΔεν αρκούν οι παραπάνω λόγοι για να αποδείξουν τις ζημιογόνες επιπτώσεις από τη χρήση αυτών των χαπιών διατροφής; Θα πρέπει επίσης να γνωρίζετε τις παρενέργειες που συνδέονται με αυτά τα χάπια έτσι ώστε να εξοικειωθείτε με την πραγματικότητα:\nΣυχνές παρενέργειες (ήπιες )\nΑξίζει να θέσετε τη ζωή σας σε κίνδυνο, απλά για να χάσετε κάποια κιλά; Καλύτερα να μείνετε μακριά από χάπια και φόρμουλες αδυνατίσματος και αντ΄αυτού να παρατηρήσετε τα πράγματα που σας προσθέτουν βάρος. Μήπως τρώτε περισσότερο και κοιμάστε λιγότερο; Ασκείστε ; Τι γίνεται με την καθημερινή ρουτίνα σας ; Κάντε αλλαγές στις κακές συνήθειες που σας προσθέτουν βάρος, ασκηθείτε καθημερινά και ζήστε υγιείς και ευτυχισμένοι.\nΑδυνατίστε… τουρτουρίζοντας (Video). Νέα δίαιτα για τολμηρούς!\nΕτικέτες: βλαβερές ουσίες, δίαιτα, επικίνδυνα συμπληρώματα διατροφής, χάπια αδυνατίσματος, χάπια διαίτης\tIN VITRO ΤΑ ΝΕΑ ΤΗΣ ΥΓΕΙΑΣ